Prompt:
Summarize the following text in Hindi.

Text:
सुबह होते ही सैकड़ों पुलिस कांस्टेबल अपने-अपने थाने से साइकिल उठाकर ड्यूटी पर निकल पड़ते हैं. इनका काम है देहरादून के हर गली-मोहल्ले और नुक्कड़ चौराहों पर नजर रखना. कहीं भी कुछ संदिग्ध दिखे या फिर किसी अपराध की सूचना पर फौरन वहां पंहुचने की कोशिश करना. देहरादून के वरिष्ठ पुलिस अधीक्षक संजय गुंज्याल का कहना है, "यह साइकिल स्कवॉड उन जगहों को ध्यान में रखकर बनाया गया है जहाँ जीप से पैट्रोलिंग नहीं की जा सकती. चप्पे-चप्पे पर तैनात इन पुलिसकर्मियों से जहाँ लोगों में एक सुरक्षा और विश्वास बढ़ेगा, वहीं अपराधियों में एक डर भी बैठेगा." बढ़ता अपराध दरअसल पिछले कुछ महीनों में देहरादून और आसपास के इलाकों में चोरी-डकैती और लूटमार की घटनाओं में काफी ज़्यादा बढ़ोत्तरी हुई है. महिलाओं के गले से चेन लूटना और बैंक से पैसे निकालकर ला रहे लोगों से बंदूक के बल पर रकम हड़प लेना जैसे आम बात हो गई है. अगर हत्या और बलात्कार जैसे गंभीर अपराधों को छोड़ भी दें तो आंकड़ों के अनुसार 2006 में चेन स्नैचिंग, चोरी और डकैती जैसे 1007 मामले दर्ज किए गए जो इसके पहले के वर्ष में 654 थे. इससे लोगों में काफी गुस्सा और असंतोष है. लोगों को लगता है कि पुलिस का बंदोबस्त नाकाफ़ी है और अधिकांश मामलों में अपराधियों को पकड़ने में पुलिस नाकाम ही रहती है. अब इस साइकिल स्कवॉड के ज़रिए पुलिस शायद अपनी मौजूदगी दर्ज कराना चाह रही है. लेकिन उच्च तकनीक और तेज़ रफ्तार के इस युग में जब पुलिस के भी आधुनिकीकरण और उसे हाई टेक साधनों से लैस करने की ज़रूरत पर बल दिया जा रहा है, उत्तरांचल पुलिस का ये साइकिल स्कवॉड विवाद और हास्य का केंद्र बनता जा रहा है. हास्यास्पद प्रयास एक स्थानीय कॉलेज में प्रोफ़ेसर डॉक्टर श्रीकृष्ण गुप्ता कहते हैं, "ये एक मज़ाक है. लूटमार करनेवाले अपराधी तो मोटरसाइकिल और कार में घूम रहे हैं. वो अपने काम को अंजाम देकर फरार हो जाएंगे और साइकिल पर सवार ये कॉंस्टेबल उनको क्या खाक पकड़ पाएंगे." इंजीनियरिंग की छात्रा अपूर्वा प्रकाश कहती हैं, "अपराधी भले ही पकड़ में न आएँ पर इस तरह साइकिल चलाने से इन कॉंस्टेबलों की तोंद और वजन ज़रूर कम हो जाएगा." जहाँ तक पुलिसकर्मियों की बात है अपराध को रोकना तो अपनी जगह है, उनके लिए यह एक खुशी की बात इस लिहाज से भी है कि उन्हें घर आने-जाने में सुविधा हो गई है. नाम न बताने की शर्त पर 48 वर्षीय एक कांस्टेबल ने बताया, "सच पूछिए तो अब साइकिल चलाने की उम्र भी नहीं रही और न ही आदत. और अब तो डाकिया भी बाइक से आता है." ग़ौरतलब है कि तीन साल पहले भी राज्य में मोटरसाइकिल स्कवॉड 'चीता' का गठन किया गया था लेकिन अपराध की रोकथाम में उसे भी ज़्यादा सफल नहीं पाया गया था.

Summary:

देहरादून में पुलिसकर्मी इन दिनों बड़ी संख्या में साइकिल चलाते नज़र आ रहे हैं. हाँ मगर ऐसा कोई वर्जिश या व्यायाम के लिए नहीं बल्कि अपराधियों को पकड़ने के लिये चलाई जा रही एक अनूठी कसरत के लिए है.


Prompt:
Summarize the following text in Hindi.

Text:
नालंदा के सरमेरा थाना क्षेत्र में नौ लोगों को गोली मार दी गई. पुलिस का कहना है कि यह घटना आपसी बदले की कार्रवाई में हुई है और इसका संबंध चुनाव लड़ रहे उम्मीदवारों से है. नालंदा के वरिष्ठ पुलिस अधिकारी अनिल सिन्हा ने बीबीसी से बातचीत में कहा कि सरमेरा थाना क्षेत्र में हुई घटना में दो लोगों ने अंधाधुंध फायरिंग की जिसमें नौ लोगों की एक ही स्थान पर मौत हो गई. सिन्हा ने इस घटना में जाति आधारित रंज़िश या गैंगवार की संभावना को सिरे से ख़ारिज़ कर दिया है. उन्होंने कहा कि यह घटना पंचायत चुनाव लड़ रहे दो उम्मीदवारों से जुड़ी हो सकती है और एक दो दिन पहले एक उम्मीदवार के समर्थकों की पिटाई हुई थी. पुलिस के अनुसार बदले की कार्रवाई के दौरान एक दल ने अहाते में बैठे अनजान लोगों पर फायरिंग करनी शुरु कर दी और नौ लोगों की मौत हो गई. पंचायत चुनाव के दूसरे दौर में अलग अलग घटनाओं में पांच अन्य लोगों की भी मौत हुई है. इससे पहले सोमवार को भी पंचायत चुनाव के पहले दौर में हिंसा हुई थी और दस से अधिक लोग मारे गए थे. केंद्रीय ग्रामीण विकास मंत्री रघुवंश प्रसाद सिंह ने इन घटनाओं की कड़ी आलोचना की है और इसके लिए राज्य सरकार को ज़िम्मेदार ठहराया है. सिंह का कहना था कि केंद्र सरकार ने राज्य सरकार की मांगों के अनुसार हर संभव सहायता उपलब्ध कराई थी और इसके बावजूद हिंसा होना दुखद है.

Summary:

बिहार में पंचायत चुनावों के दूसरे दौर में नालंदा में हुई हिंसा में 14 लोगों की मौत हो गई है.


Prompt:
Summarize the following text in Hindi.

Text:
यह कहना है रूस के सोची शहर में आयोजित किए जा रहे शीतकालीन ओलंपिक खेलों में भाग लेने वाले भारतीय एथलीट शिवा केशवन का, जो ल्यूज़ स्पर्द्धा में भारत का प्रतिनिधित्व कर रहे है. उनके अलावा दो अन्य भारतीय एथलीट हिमांशु ठाकुर और नदीम इक़बाल भी इन खेलों में भाग ले रहे है. (ओलंपिक में भारत की वापसी) शिवा केशवन कहते हैं, "इससे पहले मैं स्वतंत्र ओलंपिक भागीदार के तौर पर यहां था. आख़िरकार अब हम अपना तिरंगा यहां लहरा पाएंगे, यह हमारे लिए बड़े गर्व की बात है." शीतकालीन ओलंपिक खेलों में विशेष समारोह के दौरान कल भारतीय ध्वज फहराया गया. समारोह में इन तीनों भारतीय खिलाड़ियों के अलावा भारतीय ओलंपिक संघ के नवनिर्वाचित अध्यक्ष एन. रामचंद्रन और अंतराष्ट्रीय ओलंपिक समिति के पदाधिकारियों ने भाग लिया. निलंबन हटा अब भारतीय खिलाड़ी 23 फ़रवरी को शीतकालीन खेलों के समापन समारोह में तिरंगा लेकर चल सकेंगे. उल्लेखनीय है कि पिछले दिनो अंतरराष्ट्रीय ओलंपिक समिति ने भारतीय ओलंपिक संघ पर लगाया गया निलंबन हटा दिया था. (नारायण रामचंद्रन बने नए अध्यक्ष) भारतीय ओलपिंक संघ के पदाधिकारियों पर चुनाव में घांघली और भ्रष्ट्राचार के गंभीर आरोप थे जिसके बाद क़रीब 14 महिने पहले अंतराष्ट्रीय ओलंपिक समिति ने भारतीय ओलंपिक संघ को निलंबित कर दिया था. सोची शीतकालीन ओलंपिक सात फ़रवरी को शुरू हुए थे जबकि भारतीय ओलंपिक संघ के पदाधिकारियों के नए चुनाव नौ फ़रवरी को हुऐ और उसके दो दिन बाद ही भारत का निलंबन समाप्त हो गया. इसके साथ ही खेल गांव में भारतीय ध्वज तिरंगे के लहराने का रास्ता भी साफ़ हो गया. भविष्य की योजनाएँ जबकि इससे पहले निलंबन के दौरान भारतीय खिलाड़ी दुनिया भर की अंतरराष्ट्रीय खेल प्रतियोगिताओं में अंतरराष्ट्रीय ओलंपिक समिति के झंडे के नीचे प्रदर्शन कर रहे थे. शिवा केशवन ने कहा कि भारतीय ओलंपिक संध के निलंबन के कारण पूरी दुनिया के सामने हमें शर्मशार होना पड़ा. (सोची में भारत की चुनौती) भारतीय खिलाड़ियों के लिए ऐसी स्थिति का सामना करना असहनीय था. इससे आगे शिवा कहते हैं कि अंतरराष्ट्रीय ओलंपिक समिति ने दिखा दिया कि वह कितनी तेज़ी से कोई निर्णय ले सकते है. वैसे शिवा को इस बात का दर्द है कि भारतीय ओलंपिक संघ के चुनाव थोड़ा देर से हुए. काश कि चुनाव शीतकालीन ओलंपिक शुरू होने से केवल एक सप्ताह पहले भी हो जाते तो ऐसी स्थिति नही आती. शिवा का कहना है कि चलो जो होना था हुआ लेकिन अब नए सिरे से भविष्य को लेकर योजनाए बनाई जा सकती हैं और एक नया इतिहास लिखा जा सकता है. संघ के नए पदाधिकारी भारतीय खेलों के लिए बहुत कुछ कर सकते है. एथलीटों का प्रदर्शन अब यह तो आने वाला समय ही बताएगा कि नए पदाधिकारी क्या कुछ करते हैं लेकिन उनके सामने सबसे बडी चुनौती तो आगामी राष्ट्रमंडल और एशियाई खेलों के लिए भारतीय खिलाड़ियों में जोश भरना है. (क्या चमकेगी रूस की छवि) इसके अलावा पिछले 14 महीने से लगभग निष्क्रिय पडे विभिन्न खेल संधो को भी संदेश देना होगा कि वह राष्ट्रमंडल और एशियाई खेलों के लिए खिलाड़ियों के चयन से लेकर उनकी ट्रेनिंग पर पूरा ध्यान दे. वैसे नवनिर्वाचित अध्यक्ष एन रामचंद्रन पहले ही कह चुके हैं कि उनकी पहली प्राथमिकता एथलीटो के लिए पैसा जुटाना है. एथलीटों का प्रदर्शन बेहतरीन हो क्योंकि हम केवल एथलीटो की वजह से संघ में हैं. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

"मेरे विचार से यह भारत के लिए बेहद ख़ुशी का अवसर है. मैं वैसे विंटर ओलंपिक खेलों का अपना मान्यता पत्र हासिल कर चुका हूं, जिस पर भारत लिखा हुआ है."


Prompt:
Summarize the following text in Hindi.

Text:
समाचार एजेंसियों के मुताबिक़ अंजू बॉबी जॉर्ज ने प्रतियोगिता में पाँचवा स्थान हासिल किया है. हालांकि अंजू ने बुधवार को चैंपियनशिप में इस साल का अपना सर्वश्रेष्ठ प्रदर्शन दिया लेकिन ये प्रदर्शन पदक जीतने के लिए काफ़ी नहीं था. उन्होंने मंगलवार के 6.54 मीटर के अपने प्रदर्शन को सुधारते हुए फ़ाइनल के पहले प्रयास में 6.66 मीटर की छलांग लगाई. लेकिन इसके बाद के प्रयासों में वे 6.59, 6.57, 6.51 और 6.56मीटर ही कूद पाईं जबकि एक बार उन्हें फ़ाउल करार दिया गया. 2003 में पैरिस में हुई विश्व एथलेटिक्स चैंपियनशिप में अंजू ने कांस्य पदक जीता था. लंबी कूद का स्वर्ण पदक जीता अमरीका की टियाना मैडिसन ने. उन्होंने 6.89 मीटर की छलांग लगाई. जबकि ओलंपिक कांस्य पदक विजेता रुस की तातियाना कोतोवा ने 6.79 मीटर की छलांग के साथ रजत पदक जीता. पिछली बार स्वर्ण पदक जीतने वाली फ़्रांस की यूनिस बारबर इस बार तीसरे स्थान पर रही. उन्होंने 6.76 मीटर की छलांग के साथ कांस्य पदक जीता.

Summary:

भारत की अंजू बॉबी जॉर्ज हेलसिंकी में चल रहे विश्व एथलेटिक्स चैंपियनशिप में अपने कांस्य पदक का बचाव करने में विफल रही हैं.


Prompt:
Summarize the following text in Hindi.

Text:
पुलिस ने उनके ख़िलाफ़ यह कार्रवाई एक शिकायत के आधार पर सोमवार को की थी, जिसके बाद अब वो हैदराबाद में नहीं घुस सकेंगे. जहां काथी महेश की टिप्पणी के बाद सोशल मीडिया पर उन्हें काफ़ी विरोध झेलना पड़ा है. वहीं सूबे के दलित पुलिस की कार्रवाई का विरोध कर रहे हैं. दलित कार्यकर्ता सुजाता सुरेपल्ली ने आरोप लगाया है कि सरकार दलितों पर प्रतिशोध भरे रवैए से कार्रवाई कर रही है. लेकिन इस पूरे मामले में नया मोड़ तब आया जब पुलिस ने इन विरोधों के बाद शिकायत करने वाले संत परिपूर्णानंद को भी शहर के बाहर जाने का आदेश दिया. पूरिपूर्णानंद को भी छह महीने के लिए तड़ीपार किया गया है. महेश के समर्थन में कई तबके पुलिस के ख़िलाफ़ प्रदर्शन कर रहे हैं. संत पूरिपूर्णानंद को नोटिस जारी कर 2017 के दौरान मेंडक में दिए एक भाषण पर स्पष्टीकरण मांगा गया है, जिसमें उन्होंने दूसरे धर्मों के लिए कथित तौर पर आपत्तिजनक टिप्पणी की थी. सहायक पुलिस आयुक्त ने बताया कि जब 24 घंटों के बाद भी उनका कोई जवाब नहीं आया तो उन्हें भी निष्कासित करने का फ़ैसला किया गया. हालांकि पूरिपूर्णानंद के क़ानूनी सलाहकार का कहना है कि उन्हें पहले पुलिस का कोई नोटिस नहीं मिला था. इससे पहले पूरिपूर्णानंद को नज़रबंद कर दिया था, क्योंकि उन्होंने काथी महेश के ख़िलाफ़ मार्च निकालने का ऐलान किया था. ये लोग हिंदू धर्म की बदनामी ही कर रहे हैं: स्वरा भास्कर तेलंगाना डीजीपी महेंद्र रेड्डी काथी महेश पर प्रतिबंध क्यों लगाया गया? तेलंगाना के पुलिस महानिदेशक महेंद्र रेड्डी ने एक प्रेस कॉन्फ्रेंस में जानकारी दी, "अगर कोई अपमानजनक टिप्पणी करके लोगों की भावनाओं को भड़काने की कोशिश करता है तो इससे राज्य की शांति व्यवस्था भंग होने का ख़तरा होता है. एक हिंदू देवता के ख़िलाफ़ महेश की टिप्पणी से बहुसंख्यक लोगों की भावनाओं को ठेस पहुंची है. इसी वजह से उन्हें राज्य से बाहर निकालने का फ़ैसला किया गया." डीजीपी ने कहा कि अभिव्यक्ति की आज़ादी एक मौलिक अधिकार है, लेकिन हर किसी को ये ध्यान रखना चाहिए कि इससे किसी दूसरे की धार्मिक भावनाएं आहत ना हो. पुलिस ने महेश को उनके पैतृक गांव आंध्र प्रदेश के चित्तूर भेज दिया है. पुलिस ने बताया है कि अगर महेश ने छह महीने से पहले हैदराबाद वापस लौटने की कोशिश की तो उनपर आपराधिक कार्रवाई की जा सकती है, जिसके अंतर्गत उन्हें तीन साल तक की जेल हो सकती है. साहित्य अकादमी पुरस्कार से सम्मानित लेखक ने 'लोट कर' की मंदिर की परिक्रमा डीजीपी ने बताया, "समूहों में नफ़रत पैदा करना गंभीर अपराध है. अगर वो सोशल मीडिया या किसी दूसरे माध्यम से लोगों की भावनाओं को आहत करना जारी रखते हैं तो उनके ख़िलाफ़ कार्रवाई की जाएगी." इसके साथ ही उन्होंने बताया कि अगर कोई मीडिया चैनल उनके ऐसे बयानों का प्रसारण करता है तो चैनल के ख़िलाफ़ भी कार्रवाई की जाएगी. उन्होंने बताया कि चर्चा का प्रसारण करने वाले एक स्थानीय टीवी चैनल को भी केबल टीवी रेगुलेशन एक्ट के तहत कारण बताओ नोटिस जारी किया गया है. चैनल के स्पष्टीकरण के आधार पर कार्रवाई की जाएगी. हिंदू धर्म को बचाने के लिए 'लोट कर' की मंदिर की परिक्रमा ख़बरों में रहने की रणनीति वकील और सामाजिक कार्यकर्ता साईं पदमा ने कहा, "लंबे समय से काथी महेश विवादास्पद टिप्पणियां कर रहे थे. रोज़ाना की ख़बरों में बने रहने के लिए ये उनकी रणनीति है." उन्होंने कहा, "अगर चैनल टीआरपी बढ़ाने के लिए ऐसे कार्यक्रमों का प्रसारण करता है तो इससे समाज में तनाव का माहौल पैदा हो सकता है. आर्टिकल 19(1A) और 19 (2) के मुताबिक़ अगर कोई व्यक्ति या संस्था अधिनियम के प्रावधानों का उल्लंघन करती है तो उनपर कुछ प्रतिबंध लगाए जा सकते हैं." "हालांकि सुप्रीम कोर्ट कह चुका है कि किसी व्यक्ति को निष्कासित करना क़ानून के मुताबिक़ न्यायसंगत नहीं है. ऐसे विवादों की वजह से समाज के असल मसले कहीं दब के रह जाते हैं." आंध्र प्रदेश और तेलंगाना हाई कोर्ट के वकील वेनुगोपाल रेड्डी ने बताया, "किसी व्यक्ति को किसी जगह से निष्कासित कर देना उसकी स्वतंत्रता का हनन माना जा सकता है." उन्होंने कहा कि सुप्रीम कोर्ट के फ़ैसले का हवाला देते हुए एकतरफ़ा विचारों के आधार पर किसी व्यक्ति को तड़ीपार कर देना क़ानूनन ग़लत है. "क़ानून के हिसाब से, पुलिस किसी को हिरासत में ले सकती है लेकिन उसे किसी व्यक्ति को निष्कासित करने का अधिकार नहीं है." विवादित बयानों से राबड़ी देवी का नाता पुराना काथी महेश कौन है? काथी महेश फिल्म समीक्षक और तेलुगू सिनेमा के अभिनेता हैं. इससे पहले वो अभिनेता पवन कल्याण के ख़िलाफ़ टिप्पणी करने को लेकर ख़बरों में थे. जनवरी 2018 में इस टिप्पणी के बाद पवन कल्याण के प्रशंसकों ने उन्हें ट्रोल भी किया था. 'सम्मान' के लिए हिंदू धर्म छोड़ बौद्ध बने ऊना के दलित पाकिस्तान: सिंध में हिंदू क्यों बन रहे सिख? (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूबपर फ़ॉलो भी कर सकते हैं.)

Summary:

फिल्म समीक्षक काथी महेश को तेलंगाना पुलिस ने छह महीने के लिए तड़ीपार कर दिया है. उन पर आरोप है कि उन्होंने हिंदुओं के देवता राम पर एक टीवी डिबेट के दौरान अपमानजनक टिप्पणी की थी.


Prompt:
Summarize the following text in Hindi.

Text:
भारत में कोरोनावायरस के मामले कुल मामले जो स्वस्थ हुए मौतें स्रोतः स्वास्थ्य एवं परिवार कल्याण मंत्रालय 11: 30 IST को अपडेट किया गया इटली के अधिकारियों के मुताबिक़, शनिवार को भी इस वायरस से 681 लोगों की मौत हुई है और कुल मौतों का आंकड़ा 15,362 तक पहुंच गया है. लेकिन शनिवार को लंबे समय के बाद इटली में उम्मीद की कोई पहली किरण नज़र आई है. इटली में आम लोगों की सुरक्षा करने वाले सिविल प्रोटेक्शन डिविज़न के मुताबिक देश में ऐसे मरीज़ों की संख्या में पहली बार कमी देखने को मिली है, जिनका इलाज इंटेंसिव केयर यूनिट में चल रहा है. इटली के सिविल प्रोटेक्शन डिविज़न के प्रमुख एंजेलो बोर्रेली ने मीडिया को बताया है कि शुक्रवार को इटली के अस्पतालों में क्रिटिकल मरीज़ों की संख्या 4,068 थी जो शनिवार को कम होकर 3,994 हो गई है. समाप्त एंजेलो बोर्रेली ने कहा है, "यह हमारे लिए बेहद महत्वपूर्ण डेटा है क्योंकि पहली बार ऐसा हुआ है जब क्रिटिकल मरीज़ों की संख्या कम हुई है. यह इसलिए भी अहम है क्योंकि इससे हमारे अस्पतालों को थोड़ी राहत मिलेगी. उन्हें सांस लेने का मौक़ा मिलेगा. जब से हम लोगों ने आपातकालीन स्थितियों को देखा है तब से पहली बार क्रिटिकल मरीज़ों की संख्या में कमी आयी है." इतालवी सरकार के साइंटिफ़िक काउंसिल के प्रमुख फ्रांको लोकतेली ने बताया कि क्रिटिकल मरीज़ों की संख्या में कमी एक अहम संकेत है, लेकिन इसका मतलब यह नहीं लगाया जा सकता है कि इटली ने क्रिटिकल स्टेज को पार कर लिया है. उन्होंने कहा, "इससे यह ज़रूर पता चलता है कि हम जो तौर तरीक़े अपना रहे हैं, वो कारगर साबित हो रहे हैं." कारगर हुए हैं उपाय इटली में नए संक्रमण के मामलों में भी कमी देखने को मिल रही है. शनिवार को इटली में कोरोना वायरस से संक्रमण के 2,886 नए मामले सामने आए हैं. मौजूदा समय में इटली में कोरोना वायरस की चपेट में 88,274 एक्टिव मरीज़ हैं. इसके अलावा 20,996 मरीज़ इलाज के बाद ठीक हो चुके हैं. लोम्बार्डी का उत्तरी क्षेत्र इस वायरस से सबसे बुरी तरह प्रभावित है. पूरे देश के संक्रमित लोगों में से 85 फ़ीसदी इस क्षेत्र से हैं और जितनी मौतें इटली में हुई हैं उनमें से ज़्यादातर इसी इलाक़े में हुई हैं. इस इलाक़े के लोगों को घर से बाहर निकलने पर सुरक्षा के लिए मास्क पहनना अनिवार्य कर दिया गया है. यह नया प्रावधान 5 अप्रैल यानी रविवार से लागू होगा और 13 अप्रैल तक जारी रहेगा. इतना ही नहीं इटली के उत्तरी हिस्से के दूसरे शहरों यानी वेनेतो और आल्टो एडिगे में भी लोगों के लिए बाज़ार या शॉपिंग स्टोर में ख़रीदारी करने के लिए निकलने पर मास्क पहनना अनिवार्य कर दिया गया है. इससे पहले भी इन इलाक़ों में एहतियातन कड़े क़दम उठाए गए थे. मसलन 15 अप्रैल तक इलाक़े में सड़कों पर वॉक करने या दौड़ने की इजाज़त नहीं दी गई थी. बाइक से भी बाहर निकलने पर पाबंदी लगाई गई थी. सभी पर्यटक स्थलों और होटलों को बंद कर दिया गया था. इसके अलावा किसी भी तरह के निर्माण कार्य पर पाबंदी लगाई गई थी. फ़रवरी से ख़राब हुए थे हालात इटली में पहला केस आने से पहले ही इटली के स्वास्थ्य मंत्रालय ने एक टास्क फोर्स का गठन किया था. जो ख़ासतौर पर कोरोना वायरस के संक्रमण को देखते हुए तैयार किया गया था. इटली यूरोपीय यूनियन का पहला ऐसा देश था जिसने अपने यहां विमान सेवाओं को प्रतिबंधित किया. अभी पूरे इटले में लॉकडाउन की स्थिति है, लेकिन लोम्बार्डी में कुछ ज़्यादा ही सख़्ती से प्रावधान लागू कराए जा रहे हैं, जिसके उल्लंघन करने पर लोगों पर ढाई लाख रुपये तक का जुर्माना लगाया जा रहा है. इसके बाद कोरोना वायरस पर अंकुश लगाने में इटली कामयाब नहीं रहा. हालांकि स्वास्थ्य विभाग के कर्मचारियों के बूते इटली संक्रमण के मामलों का इलाज करता रहा. लेकिन इलाज के लिए अस्पताल और उसमें बेड सब कम पड़ गए, मानवीय और तकनीकी दोनों संसाधनों का संकट उभर आया. वैसे इटली में आधिकारिक तौर पर कोरोना वायरस संक्रमण की शुरुआत 20 फ़रवरी से हुई. जब एक 38 वर्षीय शख़्स ने लोम्बार्डी के कोडोग्नो कस्बे में अपनी जांच करायी. जब जांच रिपोर्ट आई तो यह व्यक्ति कोरोना वायरस से संक्रमित पाया गया. यह इटली का पहला आधिकारिक तौर पर दर्ज कोविड-19 केस था. हालांकि कुछ स्वास्थ्य अधिकारी ये मानते हैं कि इटली में इस वायरस का प्रवेश बहुत पहले हो गया था. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

पूरी दुनिया में कोरोना वायरस का क़हर बढ़ रहा है लेकिन इस महामारी से सबसे ज़्यादा मौतें इटली में हुई हैं.


Prompt:
Summarize the following text in Hindi.

Text:
महेंद्र कपूर, यश चोपड़ा और साहिर लुधियानवी के साथ एन. दत्ता (दाएं से दूसरे) कम फ़िल्मों के कैटलॉग से सजा हुआ एन. दत्ता का संगीतकार इतना प्रबुद्ध रहा है कि आप उनकी धुनों को उठाकर सामाजिक राजनैतिक विमर्श के ढेरों सरोकारों को देख सकते हैं. एन. दत्ता, जिनका अर्थ ही है गम्भीर शब्दावली में लिखे गए गीतों की मानवीयता के पक्ष में सुरीली अदायगी. एन. दत्ता के करीबी लोगों में साहिर लुधियानवी, बी.आर. चोपड़ा और राज खोसला जैसे दिग्गज शामिल थे, जिसके चलते स्तरीय संगीत और शायरी के प्रति उनका रुझान कुछ अतिरिक्त संजीदा ढंग का बन सका. उनकी धुनों को सुनते हुए यह समझा जा सकता है कि ग़ज़लनुमा अभिव्यक्ति में शायरी को अत्यन्त गम्भीर और मार्मिक अर्थों में बदलने की कला में वे माहिर थे. 'साधना' का यह गीत इस बात की नुमाइन्दगी के लिए एक आदर्श गीत का मुकाम रखता है- 'औरत ने जनम दिया मरदों को' महात्मा गांधी के लिए गीत बनाने वाली पहली जोड़ी आंखों ही आंखों में इशारा करने वाली शकीला एसएन त्रिपाठी: मधुर गीतों के रसिक संगीतकार ख़य्याम और रोशन के समकक्ष इस तरह के गीतों को सुनकर आप आसानी से एन. दत्ता की उपस्थिति को रोशन, ख़य्याम, मदन मोहन और रवि के समकक्ष रखकर देख सकते हैं, जिन लोगों ने इतनी ही स्तरीय ग़ज़लें फ़िल्म संगीत को मुहैया कराई हैं. 'मरीन ड्राइव', 'धूल का फूल', 'साधना', 'धर्मपुत्र', 'नाचघर', 'जालसाज़', 'मोहिनी', 'मिस्टर जॉन', 'दीदी', 'ग्यारह हज़ार लड़कियां' और 'नया रास्ता' से गुज़रकर बनने वाली राह थोड़ी संश्लिष्ट, थोड़ी गम्भीर और थोड़ी सामाजिक चेतना संपन्न रही है. उसमें इस बात का भी ध्यान दिया गया है कि जीवन और समाज के रिश्तों को आपसी सामंजस्य से हल कर लिया जाए. उस आदर्शवाद या कि मानवीय चेतना का यह रूप, सिर्फ़ एन. दत्ता ही सुन्दर ढंग से दिखा सकते थे. एन. दत्ता की सबसे बड़ी ख़ूबी यह रही कि उन्होंने अपनी धुनों में कई मर्तबा कुछ ऐसे पारंपरिक वाद्यों का सुन्दर इस्तेमाल किया, जो गीत के पूरे उठान को एकाएक कई गुना बढ़ा देते हैं. शहनाई, सारंगी, तबला और ढोलक के साथ वॉयलिन उनकी सबसे बड़ी ताकत रही है. गीतों को चपल और ख़ूबसूरत बनाने के लिए एकॉर्डियन और मैण्डोलिन के टुकड़ों से सजाने का मामला हो या कि शायराना अल्फ़ाज़ को बहुत हल्के से रागों की अर्थछायाओं से भरने की कोशिश, हर जगह एन. दत्ता की कम्पोज़ीशन गजब ढंग से प्रासंगिक बनकर उभरी है. मोहम्मद रफ़ी के साथ एन. दत्ता हृदयग्राही संगीत बनी पहचान एन. दत्ता ने हमेशा ही कुछ सार्थक रचा. परिचित अंदाज़ से हटकर रचा, लय और बीट को तरज़ीह देते हुए भी शब्दों की सुन्दरता को करीने से बरक़रार रखने के जतन में रचा. फिर वह मुजरा गीत था या कि हलके-फुल्के ढंग से सिनेमाई भाषा के साथ न्याय करता हुआ गीत, हर जगह कुछ हृदयग्राही संगीत जैसे दत्ता साहब की पहचान बन गई थी. एन. दत्ता ने मैलोडी को इतना अधिक साधा कि हर एक फ़िल्म के लिए उनकी धुनों की अभिव्यक्तियां उतनी ही कोमल व सरस बन बैठी. आप उनके करियर से कोई भी फ़िल्म चुनें, तो आसानी से यह पाएंगे कि हर दूसरा रेकॉर्ड, कम से कम, एक, दो कर्णप्रिय गीतों से सजा हुआ है. उनके यहां लता मंगेशकर, मुकेश, मो. रफ़ी, तलत महमूद और आशा भोंसले सभी के लिए उनकी विशिष्ट आवाज़ों की विशिष्ट तर्ज़ें मौजूद थीं, जिन्हें नए सन्दर्भों में वे परख रहे थे. लता मंगेशकर के लिए तो जैसे एन. दत्ता का संगीत कुछ अलग ही स्तर पर पहुँचा हुआ है. गुणवत्ता और सांगीतिक उत्कर्ष में सब बेजोड़ गीत लता जी के लिए खास ढंग से रचे गए. एन. दत्ता ने उनके लिए मुजरा गीत, क्लब सॉन्ग और प्रेम की स्नेहिल पुकार की आत्मीय अभिव्यक्तियाँ स्पन्दित की हैं. 'कहो जी तुम क्या-क्या खरीदोगे' और 'ऐ दिल ज़ुबां न खोल' को इसी सन्दर्भ में याद किया जाना चाहिए. अस्सी के दशक में होने लगे गायब तर्ज़ों की उदात्ता बड़े संयम से साधने वाले एन. दत्ता बाद में एक भूले-बिसरे संगीतकार के रूप में ही जाने गए, जिनकी अस्सी की दशक की फ़िल्मों ने कोई बहुत उल्लेखनीय मुकाम हासिल नहीं किया. यह वही एन. दत्ता साहब थे, जिनकी झूमती हुई ऑर्केस्ट्रेशन और हल्के कोरस की पृष्ठभूमि लिए हुए गीतों ने साठ के दशक में एक बिलकुल अलग ही लीक रची थी. गंभीर किस्म का संगीत रचने वाले एन. दत्ता रागों और वाद्यों के मजेदार खेल से एक नई ही बात निकाल लेने वाले एन. दत्ता को इसलिए भी याद किया जाएगा कि उन्होंने आधुनिक ध्वनि संयोजन पर आधारित तर्ज़ें बनाकर एक अभिनव ढंग का संगीत रचा था, जो नये मुहावरे, नये ऑर्केस्ट्रेशन और नयी मैलोडी का सुन्दर उदाहरण बन सका था. 'तू हिन्दू बनेगा, न मुसलमान बनेगा' (धूल का फूल) जैसा महान गीत अपनी विचार प्रवणता में दत्ता साहब ही रच सकते थे. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

गम्भीर क़िस्म का संगीत रचने वाले एन. दत्ता साहब जिनका पूरा नाम दत्ता नाईक है, एक महत्वपूर्ण संगीतकार के रूप में आज भी याद किए जाते हैं.


Prompt:
Summarize the following text in Hindi.

Text:
लेकिन क्या आपको अंदाजा है कि दुनिया में केवल दो जगहें ऐसी हैं, जो दस मानकों में सात को पूरा करती हैं. एक है माउंट ताई, चीन के शानडोंग प्रांत के पांच बड़े पर्वतों में एक है माउंट ताई. जबकि दूसरी जगह है ऑस्ट्रेलिया के तस्मानिया में स्थित वाइल्डनेस वर्ल्ड हेरिटेज एरिया मेलालुका. यह छह नेशनल पार्क की शृंखला है और ऑस्ट्रेलिया के दक्षिणी राज्य के 20 फीसदी हिस्से में फैला हुआ है. topcat2 समाप्त इसे दुनिया का बेहतरीन वन्य क्षेत्रों में गिना जाता है. साउथवेस्ट नेशनल पार्क करीब 6000 वर्ग किलोमीटर के दायरे में फ़ैला हुआ है. जंगली जीव, हरे भरे जंगल और सफेद हिमनद, नदियां और समुद्री तट सबकुछ एक दूसरे में सिमटा और दूर तक फैला हुआ. पर्यटन का केंद्र साल के नौ महीनों के दौरान ये पार्क समुद्री हवाओं और भारी बारिश की चपेट में रहता है. हर साल दिसंबर में चिलचिलाती गर्मी में यहां पर्यटक दो समूह में पहुंचते हैं. पहले समूह में हजार लोगों का होता है. इस समूह में ज्यादातर लोग पहाड़ों पर ट्रेकिंग करने वाले होते हैं. साउथ कोस्ट ट्रैक में चढ़ाई करना बेहद रोमांच से भरा होता है. 84 किलोमीटर लंबे इस ट्रैक को सबसे ख़तरनाक माना जाता है. इस पर चढ़ाई करने वाले युवा एक सप्ताह का राशन पानी अपनी पीठ पर लादे हुए चुलते हैं. आपको साथ खाना बनाने वाले उपकरण, टेंट, स्लीपिंग बैग्स, फर्स्ट एड किट और रेडियो भी संभाल कर चलना होता है. (देखें- 5 शहर सबसे जहां सबसे ज़्यादा पर्यटक पहुंचते हैं) इसके अलावा यहां दूसरा समूह 100 लोगों का होता है जो यहां सालाना नौकायन प्रतियोगिता में हिस्सा लेने पहुंचते हैं. दिसंबर से लेकर मार्च पोर्ट डेवी मैरीन रिजर्व में यहां पहुंचे लोग नौकायन करते हैं. केवल दो कंपनियां इलाके में इको टूरिज्म को संचालित करती हैं. इको टूरिज़्म की राजधानी इनमें से एक है रोरिंग 40 एक्सपीडिशन. अमूमन यह तीन से सात दिनों तक चलता है. यह जिस मरीन रिजर्व में होता है उसे दक्षिण पश्चिम नेशनल पार्क में सबसे दूर दराज का इलाका माना जाता है. हालांकि अब यह पूरा इलाका बदलाव की तैयारी में हैं. तस्मानियाई पार्क एवं वाइल्डलाफ़ सर्विस तस्मानिया वाइल्डरनेस हेरिटेज एरिया को विकसित करने की तैयारी में हैं, इसमें साउथ वेस्ट नेशनल पार्क भी शामिल है, तब यह दुनिया के इको टूरिज़्म की राजधानी के तौर पर स्थापित हो सकता है. सिडनी मार्निंग हेराल्ड के मुताबिक सरकारी अधिकारी 37 जगहों को पर्यटन केंद्र के तौर पर विकसित करने की तैयारी में हैं. इसमें साउथ कोस्ट ट्रैक पर हेलीकाफ्टर लैंडिंग साइट्स भी तैयार किया जाएगा. इस बदलाव से हज़ारों पर्यटकों के यहां सालाना पहुंचने की उम्मीद की जा रही है. topcat2 रोरिंग 40 एक्सपीडिशन के प्रमुख रेग ग्रुंडी कहते हैं, "अगर प्रस्ताव के मुताबिक काम हुआ तो साल में बारहों महीने प्लेन यहां उतर पाएंगे. इसके बाद यहां इको लॉज़ भी बनाया जा सकता है." वो रोमांचक अभियान मैं इस रोरिंग 40 अभियान के तीन दिनों वाले अभियान में शामिल हुआ और 112 किलोमीटर की दूरी तय की. इस दौरान पोर्ट डेवी मैरीन रिजर्व में चाय के रंग का पानी भी नजर आया. दरअसल पोर्ट डैवी का मुहाने विचित्र रंग का समुद्री पानी नजर आता है. कई बार हरा भी और कई बार पीला भी. इलाके में जो समुद्री जीव पाए जाते हैं वो भी दुनिया के दूसरे हिस्सों में नजर नहीं आते मसलन, समुद्री कोरल, बिस्किट स्टारफिश, ट्यूब वॉर्म और अन्य समुद्री जीव केवल यहीं पाए जाते हैं. पोर्ट डैवी के इलाके में गिनती के पक्षी ही नजर आते हैं. topcat2 अपनी यात्रा के दूसरे दिन हम ब्रैंम्बल कोव में बने कैंप में पहुंचे. इसी कैंप में क्रिचले पार्कर जूनियर की कब्र है. मेलर्बन के इस कारोबारी की मौत 1940 के दशक में यहां जमीन सर्वे करने के दौरान हो गई थी. इसके बाद हमने 37 आदिवासी गुफाओं की झलक भी देखी. पुरातत्व विशेषज्ञों के मुताबिक ये गुफाएं करीब 30 हज़ार साल पुरानी हैं. मौसम का असर यात्रा के तीसरे दिन हम बाथूरस्ट चैनल के पास पहुंचे और वहां हमें तेज़ समुद्री लहरों का एहसास हुआ. समुद्री लहरें इतनी तेज़ थीं कि हम एक किलोमीटर दूर स्थित ब्रेकसी आईलैंड तक नहीं जा पाए. पोर्ट डैवी में अमूमन समुद्री लहरें 4 मीटर तक उठती हैं लेकिन यह तूफान के समय ये 12 मीटर ऊंची भी हो सकती हैं. हमें ग्रुंडी ने बताया कि थोड़ा भी मौसम खराब होने पर यहां समुद्री तूफ़ान काफी तेज़ हो जाते हैं. लिहाजा हम वापस मेलालुका की ओर लौटने लगे. topcat2 बीते 15 सालों में ट्रैवल राइटर के तौर पर काम करने के दौरान मुझे एक से बढ़कर एक रोमांचक जगहों पर जाने का मौका मिला है लेकिन मैं केवल इतना कह सकता हूं कि साउथवेस्ट नेशनल पार्क जैसी रोमांच से भरी दूसरी जगह मैं कभी नहीं गया. तस्मानिया का साउथ वेस्ट नेशनल पार्क एक ऐसी जगह है जहां समय ठहर जाता है और आप आसपास की प्राकृतिक खूबसूरती में खो जाते हैं. अंग्रेज़ी में मूल लेख यहां पढ़ें, जो बीबीसी ट्रैवल पर उपलब्ध है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

यूनेस्को किसी जगह को हेरिटेज साइट का दर्जा देने से पहले उसका आकलन दस मानकों पर करता है.


Prompt:
Summarize the following text in Hindi.

Text:
असम की पुलिस का कहना है कि यह विस्फोट अदबारी बस टर्मिनल के निकट हुआ. इस घटना में एक व्यक्ति मारा गया और कम से कम तीन अन्य घायल हो गए. पुलिस का कहना है कि हमला यूनाइटेड लिबरेशन फ्रंट ऑफ़ असम यानी अल्फ़ा ने किया है. इस बीच राज्य के शिवसागर ज़िले में हुए विस्फोट में तेल पाइपलाइन को भारी नुकसान पहुँचा है जिसके कारण राज्य के रिफाइनरियों में कच्चे तेल की आपूर्ति बाधित हो गई है. पुलिस ने बताया कि लकवा के निकट हुए विस्फोट के बाद पाइपलाइन से आग की लपटें निकलने लगीं लेकिन जल्दी ही इस पर नियंत्रण पा लिया गया. इस विस्फोट की ज़िम्मेदारी अभी तक किसी संगठन ने नहीं ली है लेकिन पुलिस को शक है कि इसके पीछे भी अल्फ़ा का ही हाथ है. अल्फ़ा पर इस महीने लगभग 70 हिंदीभाषी लोगों की हत्या करने का आरोप है. पिछले साल सितंबर में अल्फ़ा और केंद्र सरकार के बीच वार्ता टूट जाने के बाद से ही राज्य में तेल और गैस पाइपलाइनों को निशाना बनाया जा रहा है. वार्ता टूटने के बाद राज्य में सैन्य अभियान तेज़ कर दिया गया है और सेना का कहना है कि पिछले एक हफ़्ते में बीस अलगाववादियों को गिरफ़्तार किया गया है. फिर चेतावनी इस बीच अल्फ़ा ने हिंदीभाषियों को एक बार फिर असम छोड़ने की धमकी दी है. अल्फ़ा ने अपने न्यूज़लैटर, फ्रीडम को विभिन्न समाचार पत्रों के कार्यालयों में भेजा है जिसमें कहा गया है,''हम हिंदी भाषियों से अपील करते हैं कि संघर्ष के इन दिनों में वे असम से दूर रहें.'' अल्फ़ा का कहना है कि असम के हिंदीभाषियों से पहले भी अपील की गई थी लेकिन चेतावनियों के बावजूद वे यहाँ टिके रहे. माना जा रहा है कि इस तरह पहली बार अल्फ़ा ने हिंदीभाषियों पर हमले को न्यायोचित ठहराने की अपील की है.

Summary:

असम की राजधानी गुवाहाटी में हुए विस्फोट में एक व्यक्ति मारा गया है. एक अन्य स्थान पर हुए विस्फोट में तेल पाइपलाइन क्षतिग्रस्त हो गई.


Prompt:
Summarize the following text in Hindi.

Text:
इन महिलाओं ने अपने पतियों और प्रेमियों को धमकी दी है कि अगर उन्होंने बंदूक का साथ नहीं छोड़ा तो यौन संबंधों से वंचित होना पड़ सकता है. पेरीरा शहर में महिलाओं के इस आंदोलन को मेयर का भी समर्थन हासिल है और इसमें अनेक महिलाएँ हिस्सा ले रही हैं. कोलंबिया का पेरीरा शहर कॉफ़ी उत्पादन के लिए मशहूर है और वहाँ साल 2005 में 480 लोगों की हत्याएँ हुई थीं. शहर के एक अधिकारी का कहना है कि लोगों से हथियार छुड़ाने की योजना के तहत पत्नियों और प्रेमिकाओं की एक बैठक हुई और उसी में यह विचार सामने आया कि पुरुषों को हथियार छोड़ने पर मजबूर करने के लिए सेक्स का सहारा लिया जा सकता है यानी उन्हें सेक्स से वंचित करने की धमकी शायद कारगर साबित हो सके. मेयर के एक प्रवक्ता ने समाचार एजेंसी रॉयटर्स से कहा, "गैंग सदस्यों की पत्नियों और प्रेमिकाओं के साथ हमने एक बैठक की थी और वे हथियार नहीं छोड़ने की अपने पतियों और प्रेमियों की ज़िद से काफ़ी परेशान नज़र आईं. बस वहीं सेक्स हड़ताल का विचार सामने आया." प्रवक्ता का कहना था कि महिलाएँ सेक्स हड़ताल के ज़रिए निरस्त्रीकरण का संदेश देना चाहती हैं. अध्ययनों में पता चला है कि स्थानीय लोग रुतबे, ताक़त और यौन आकर्षण की वजह से बंदूक उठा लेते हैं और अपराध की दुनिया में पहुँच जाते हैं. कोलंबिया के रेडियो का कहना है कि उनके ऐसा करने के पीछे कोई आर्थिक कारण नहीं होते हैं. बंदूक से प्यार करने वाले एक ऐसे ही पुरुष की प्रेमिका जेनीफ़र बेयर ने ब्रिटेन के गार्डियन अख़बार से कहा, "हम उन्हें यह समझाना चाहते हैं कि हिंसा कोई सेक्सी चीज़ नहीं है." जेनीफ़र बेयर का कहना था कि महिलाओं ने इस हड़ताल के लिए एक गाना भी तैयार किया है जिसका साराश कुछ इस तरह है - "महिलाएँ बहुत क़ीमती हैं. हम हिंसक आदमी के प्यार में नहीं पड़ना चाहतीं क्योंकि उनका साथ बहुत घाटे का सौदा है..."

Summary:

कोलंबिया के सबसे ज़्यादा हिंसक शहरों में से एक में रहने वाली महिलाओं ने अपने पतियों और प्रेमियों को बंदूक फेंकने पर मजबूर करने के लिए एक अनोखा रास्ता चुना है.


Prompt:
Summarize the following text in Hindi.

Text:
भारत को शनिवार तक 2-1 की बढ़त मिली हुई थी, लेकिन रविवार को दोनों रिवर्स सिंगल्स मैच जापान ने जीत लिए. पाँचवें और अंतिम मैच में जापान के गोइचि मोतुमारा ने ज़बरदस्त खेल दिखाते हुए भारत के नंबर वन खिलाड़ी लिएंडर पेस को 6-4, 6-3 और 7-6 से हरा दिया. इससे पहले तकाओ सुज़ुकी ने प्रकाश अमृतराज को 6-4, 6-3 और 6-2 से हरा कर मुक़ाबला 2-2 से बराबर कर दिया था. इसी के साथ जापान ने सितंबर में वर्ल्ड ग्रुप के प्ले ऑफ़ मैच में खेलने की पात्रता हासिल कर ली है. वर्चस्व टूटा जापान और भारत इससे पहले डेविस कप प्रतियोगिता में 19 बार भिड़े थे और लगातार सत्रह बार से जापान हार रहा था. इससे पहले 1921 और 1930 में जापान को भारत पर जीत मिली थी. शनिवार को हुए डबल्स मुक़ाबले में पेस और महेश भूपति की स्टार जोड़ी ने जापान के थॉमस शिमादा और तकाहिरो तेराची को 6-1, 6-3, 4-6 और 7-5 से मात दी. पेस ने शुक्रवार को सिंगल्स मैच में तकाओ सुज़ूकी को 6-3, 7-5, 3-6 और 6-4 से हराया था, जबकि मोतुमारा ने प्रकाश अमृतराज को 4-6, 6-1, 6-2 और 6-4 से हराया था.

Summary:

जापान ने डेविस कप टेनिस के एशिया-ओसीनिया ग्रुप में भारत को 3-2 से पराजित कर दिया है. जापान ने 1930 के बाद पहली बार भारत को हराया है.


Prompt:
Summarize the following text in Hindi.

Text:
इस आत्मसमर्पण के बाद 'पूर्वी पाकिस्तान' का हिस्सा पाकिस्तान से आज़ाद हो गया था और आज इसे ही बांग्लादेश के नाम से जाना जाता है. उस समय भारतीय सेना के कमांडर लेफ़्टिनेंट जनरल जगजीत सिंह अरोड़ा थे. बीबीसी ने जनरल अरोड़ा से संपर्क करके उनके विचार जानने चाहे तो वे कोई प्रतिक्रिया व्यक्त नहीं कर पाए. जनरल अरोड़ा भी अब काफ़ी वृद्ध हो चुके हैं. इस आत्मसमर्पण के समय मौजूद मेजर जनरल गंधर्व नागरा ने जनरल नियाज़ी के निधन पर गहरा शोक व्यक्त किया है. बीबीसी से बातचीत में उन्होंने कहा कि इसमें कोई शक नहीं कि जनरल नियाज़ी एक बहादुर फौजी थे लेकिन भारतीय सेना ने उनको हराया. जनरल नागरा ने कहा कि वे जनरल नियाज़ी को काफ़ी पहले से जानते थे और शुरू में नियाज़ी ने उनके सामने ही समर्पण किया था लेकिन औपचारिक समर्पण जनरल जगजीत सिंह अरोड़ा के सामने ही होना था. जनरल नियाज़ी ने आत्मसमर्पण के समय जो पिस्तौल ले रखी थी, उसके दिल्ली स्थित राष्ट्रीय संग्रहालय से चोरी हो जाने की ख़बरों से पिछले साल कुछ विवाद खड़ा हो गया था. लेकिन सेना ने कहा था कि उनकी पिस्तौल देहरादून में राष्ट्रीय सेना अकादमी के संग्रहालय में सुरक्षित रखी हुई है. नियाज़ी कुछ दिनों से बीमार चल रहे थे और लाहौर के कम्बाइंड मिलिटरी अस्पताल में रविवार रात को उन्होंने दम तोड़ दिया. नियाज़ी 89 वर्ष के हो चुके थे. नियाज़ी के दामाद रऊफ़ ख़ान ने बताया है कि रविवार की रात को क़रीब नौ बजे अचानक उनकी तबियत ख़राब हो गई तो उन्हें सैनिक अस्पताल भर्ती कराया गया लेकिन उन्हें बचाया नहीं जा सका. बहादुर सैनिक नियाज़ी 1932 में ब्रितानी सेना में बतौर सिपाही भर्ती हुए थे और 1942 में उन्हें सेना में कमीशन अधिकारी बनाया गया था. भारत विभाजन से पहले उन्होंने ब्रितानी सेना के लिए अनेक साहसिक कारनामे अंजाम दिए जिनके लिए उन्हें बहादुरी के कई सम्मान मिले. उन सम्मानों में मिलिटरी क्रॉस भी शामिल है. नियाज़ी ने ब्रितानी सेना में जापान में भी सेवा की और उस दौरान उन्हें टाइगर नियाज़ी का ख़िताब दिया गया. जनरल नियाज़ी ने भारत के साथ 1965 के युद्ध में भी बहादुरी दिखाई थी लेकिन 1971 के युद्ध में उन्होंने भारतीय सेना के सामने हथियार डाल दिए थे. नियाज़ी के साथ क़रीब 90 हज़ार पाकिस्तानी सैनिकों ने भी हथियार डाले थे. जानकारों का कहना है कि भारतीय सेना और बंगाली लोगों के हाथों पाकिस्तानी सेना की शिकस्त और जनरल नियाज़ी का हथियार डाल देना पाकिस्तानी इतिहास में एक काला अध्याय है. 1971 की लड़ाई में पाकिस्तान की हार के कारणों की जाँच के लिए हमूदुर्रहमान आयोग बनाया गया था, जिसने अपनी रिपोर्ट में जनरल नियाज़ी को ही बड़ी हद तक ज़िम्मेदार क़रार दिया था. जनरल नियाज़ी आख़िरी समय तक अपनी स्थिति को सही बताते रहे और मौत के सामने हथियार डालने से कुछ ही हफ़्ते पहले उन्होंने एक टेलीविज़न रिपोर्ट में कहा था कि वह फ़ौज की बड़ी व्यवस्था का एक छोटा सा हिस्सा थे इसलिए उन्होंने हथियार डालने की प्रक्रिया पर सिर्फ़ अमल किया था. हालाँकि उनका निजी ख़याल ये था कि वह लड़ाई जारी रख सकते थे और भारतीय सेना को एक लंबे समय तक उलझाए रख सकते थे. इस पर जनरल गंधर्व नागरा ने बीबीसी से बातचीत में कहा कि जनरल नियाज़ी हार चुके थे और यह हार उनके चेहरे पर साफ़ झलक रही थी. "असलिययत यही थी कि पाकिस्तानी सेना हार चुकी थी, बाद में कोई कुछ भी कहता रहे." जनरल नागरा ने जनरल नियाज़ी के परिवार के साथ सांत्वना व्यक्त की.

Summary:

सन् 1971 में भारत-पाकिस्तान युद्ध में 'पूर्वी पाकिस्तान' में भारतीय सेना के सामने आत्मसमर्पण करने वाले पाकिस्तानी लेफ़्टिनेंट जनरल अमीर अब्दुल्ला ख़ाँ नियाज़ी का रविवार को लौहार में देहांत हो गया.


Prompt:
Summarize the following text in Hindi.

Text:
राष्ट्रीय जनसंख्या और परिवार नियोजन आयोग के अधिकारी ज़ांग वीगिंग ने सरकारी मीडिया को बताया कि लोगों के बीच बढ़ती आर्थिक खाई के चलते जन्म दर में बढ़ोत्तरी हो सकती है. उन्होंने शिन्हुआ समाचार एजेंसी को बताया कि अमीर लोग एक ही बच्चा पैदा करने की नीति का उल्लंघन करने पर जुर्माना भरने में सक्षम हैं जबकि ग़रीब तबके के लोग जल्दी शादी कर रहे हैं. चीन की आबादी लगभग 1.3 अरब है जो विश्व की आबादी का 20 प्रतिशत है. 1970 के दशक में चीन में परिवार नियोजन नीति शुरू की गई थी जो काफ़ी विवादित रही है. इसके मुताबिक शहरी इलाक़ो में लोग केवल एक ही बच्चे को जन्म दे सकते हैं और ग्रामीण इलाक़ों में दो बच्चों को. लेकिन चीन में आर्थिक प्रगति का मतलब है कि कुछ अमीर दंपत्तियाँ इस नीति का पालन न करते हुए जुर्माने की क़ीमत चुकाने में सक्षम हैं. सर्वेक्षण पिछले महीने ही राष्ट्रीय जनसंख्या और परिवार नियोजन आयोग ने एक सर्वेक्षण किया था. इसमें पाया गया कि एक से ज़्य़ादा बच्चों वाले अमीर लोगों की संख्या तेज़ी से बढ़ रही है. और इन लोगों में से करीब 10 फ़ीसदी लोगों के तीन बच्चे हैं. उधर ग्रामीण इलाक़ों में भी लोग नियमों को तोड़ रहे हैं. चीन के संविधान के मुताबिक़ पुरुष 22 और महिलाएँ 20 की उम्र में शादी कर सकते हैं. साथ ही देर से विवाह करने और देर से माता-पिता बनने को बढ़ावा दिया जाता है. लेकिन राष्ट्रीय जनसंख्या और परिवार नियोजन आयोग के अधिकारी के मुताबिक़ ग्रामीण इलाक़ों में अब भी कम उम्र में विवाह किया जाता है. इसकी एक वजह पारंपरिक तौर पर बेटों को तरजीह दिया जाना बताया जाता है. विशेषज्ञों का कहना है कि इसके चलते बच्चियों के जन्म के बारे में बताया नहीं जाता और न ही कन्या भ्रूण हत्या के बारे में.

Summary:

चीन में परिवार नियोजन आयोग ने कहा है कि लोग एक ही बच्चा पैदा करने की नीति का उल्लंघन कर रहे हैं और इससे जनसंख्या में फिर से वृद्धि हो सकती है.


Prompt:
Summarize the following text in Hindi.

Text:
पर क्या आपको पता है कि बॉलीवुड के कई फ़िल्मी सितारे मुंबई की खास गलियों-नुक्कड़ों में मिलने वाले ज़ायकों के दीवाने हैं. कई फ़िल्मी अक्सर सितारे छुपते-छुपाते ऐसी जगहों पर जाकर खाने का लुत्फ़ उठाते हैं. आइये जानते हैं ऐसे ही कुछ स्ट्रीट फूड ठिकानों के बारे में. शालीमार रेस्टोरेंट 2012 के रमजान के पाक महीने में कटरीना कैफ, सलमान खान के परिवारिक सदस्यों के साथ इफ्तारी करने भिंडी बाज़ार के व्यस्त नुक्कड़ में बसे शालीमार जलपान घर पहुँची थीं. शालीमार रेस्टोरेंट की स्थापना 1970 में पहलवान सेठ ने कोल्ड ड्रिंक हाउस से की थी. एक ही साल में यह जलपान घर में एक तब्दील हो गया. अब पहलवान सेठ की तीसरी पीढ़ी उमेश शैख़ ने इस कारोबार की बागडोर संभाल ली है. मोहम्मद अली रोड पर स्थापित शालीमार रेस्टोरेंट में हर दिन करीब 5000 ग्राहक आते हैं. इतनी भीड़ में किसी फ़िल्मी सितारे के लिए लज़ीज़ व्यंजनों का लुत्फ उठाना मुमकिन नहीं है, इसलिए कई फ़िल्मी सितारे अँधेरी स्थित शाखा में गोपनीयता से व्यंजनों का लुफ्त उठाते हैं. यहाँ आने वाले सितारों में खान परिवार, राजकुमार संतोषी, संजय लीला भंसाली, साजिद वाजिद और फ़िल्म जगत के जाने माने बहुत से नाम शामिल हैं. शालीमार के मुगलई व्यंजन बहुत प्रसिद्ध है. खान परिवार यहाँ के लज़ीज़ कबाब, सिजलर्स का दीवाना है. साजिद को दाल गोश्त बहुत पसंद है, कई अनेक हस्तियों को यहाँ का तवा मेजवान पसंद है. हाजी अली जूस सेंटर सलमान खान हाजी अली जूस सेंटर के बेहद दीवाने हैं. हाजी अली दरगाह के पास बना हुआ ये जूस सेंटर 40 साल पुराना है. इसकी शुरुआत नूरानी जी ने की थी. ये छोटा सा जूस सेंटर अपने व्यंजनों के लिए इतना मशहूर है कि बॉलीवुड के दबंग खान यानी सलमान खान अक्सर यहाँ आते रहते है. सलमान खान का पसंदीदा व्यंजन है जैन पिज़्ज़ा और केसर बादाम मिल्क शेक. पुणे की येरवडा जेल से फिलहाल छुट्टी पर बाहर आए संजय दत्त भी यहाँ अक्सर आते थे. भारत के मास्टर ब्लास्टर सचिन तेंदुलकर को यहाँ का सीताफल (शरीफा) फ्रेश क्रीम बेहद पसंद है. सलमान खान तो इस जगह के इतने दीवाने हैं कि उन्होंने अपने ट्विटर पर भी इसका जिक्र किया है "हाजी अली जूस सेंटर अब 12 बजे बंद हो जाता है. पता नहीं क्यों? बहुत दुखद बात है! पहले हम सुबह के पाँच बजे वहां जूस और पिज़्ज़ा खाया करते थे." पूरी मुंबई में ये ऐसी इकलौती दुकान है जिसमें दरवाज़े नहीं है और करीबन 500 से 1000 लोग रोज़ यहाँ आते हैं. व्यवसाय की बागडोर अब नूरानी जी की बेटियों ने संभाल ली है. अस्मे नूरानी मुंबई के हाजी अली जूस सेंटर की देखरेख करती है जबकि ओमान में उनकी दूसरी बेटी. लगभग 70-75 लोग यहाँ अलग-अलग शिफ्ट में काम करते है . आनंद वड़ा पाव विवेक ओबेरॉय को आनंद वड़ा पाव का मैगी चीज़ डोसा बेहद पसंद है. विले पार्ले के मशहूर विद्यापीठ मिठिभाई के सामने बसा हुआ आनंद वड़ा पाव न केवल सिर्फ छात्रों के बीच लोकप्रिय है बल्कि कई फ़िल्मी सितारे भी यहाँ आते हैं. 1980 में अर्नुघम नेणार ने वड़ा पाव के ठेले से शुरुवात की और धीरे धीरे ठेला दुकान में तब्दील हो गया. वर्ष 2000 में जाने माने प्रकाशन ने आनंद वड़ापाव के डोसा को सर्वश्रेष्ठ डोसा के लिए पुरस्कृत किया. इसके बाद यहाँ दूर दूर से लोग सिर्फ इस डोसे को चखने के लिए विले पार्ले आने लगे. फ़िल्मी जगत के कई सितारे यहाँ के डोसा और वड़ापाव का लुफ्त उठाने आते है, लेकिन अपनी गोपनीयता कायम रखने के कारण वो अपनी गाड़ियों से बाहर नहीं आते. यहाँ आने वाले बॉलीवुड कलाकारों में अजय देवगन, काजोल, गोविन्दा, जैकी श्रॉफ, विवेक ओबेरॉय, मनोज बाजपेई, साउथ की अदाकारा सिमरन, तमन्नाह आदि शामिल हैं. विवेक ओबेरॉय और तमन्नाह को यहाँ का मैगी चीज़ डोसा बेहद पसंद है. पर कई फ़िल्मी कलाकार यहाँ के वड़ा पाव के दीवाने हैं खासकर जैकी श्रॉफ. इस सेंटर के मालिक आनंद का कहना है कि डोसा की जैसी विविधता यहाँ है वो मुंबई में कहीं और नहीं मिलेगी. इस दुकान की ज़िम्मेदारी आनंद नेणार ने अपने पिता के देहांत के बाद 2012 में ली. वो एमबीए हैं. उनके पिता चाहते थे कि वो कोई दूसरा काम करें, लेकिन किस्मत उन्हें अपने पारिवारिक कारोबार में ले आई. आनंद को इससे कोई आपति नहीं है वे अपने पिता के बनाये हुए इस नाम को और रोशन करना चाहते हैं. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं)

Summary:

जब हम बॉलीवुड के सितारों के बारे में सोचते हैं तो हमारे ज़ेहन में बड़ी गाड़ियां, बड़े घर, बड़े होटल और उनके महंगे खाने का ही ख़्याल आता है.


Prompt:
Summarize the following text in Hindi.

Text:
उन्हें सबसे ज़्यादा दुख इस बात का है कि अबरार 2006 मालेगाँव धमाके मामले में सरकारी गवाह बन गए, लेकिन उनकी मानें तो अबरार को फंसाया गया और इसके पीछे उस समय नासिक के ग्रामीण इलाकों के पुलिस अधीक्षक ज़िम्मेदार हैं. इस श्रृंखला की पहली कड़ी इस श्रृंखला की दूसरी कड़ी वो कहते हैं, “हमारा खानदान स्वतंत्रता सेनानी परिवार है. हमको ये जानकर झटका लगा कि सरकारी गवाह बनकर अबरार ने बट्टा लगा दिया. हम उससे इतना नाराज़ थे कि उसका नाम भी घर में लेने को मना कर दिया था.” दरअसल अबरार सरकारी गवाह तो बने लेकिन अप्रैल 2009 को दायर अपने हलफ़नामे में उन्होंने अपना बयान बदला और खुद को फंसाने के लिए पुलिस अधीक्षक राजवर्धन को ज़िम्मेदार बताया. अपने हलफ़नामे में अबरार कहते हैं कि उन्होंने कुछ हिंदू लोगों को इस षडयंत्र के बारे में बात करते हुए सुना था और इसका ज़िक्र उन्होंने जब राजवर्धन से किया तो वो हैरान रह गए. राजवर्धन ने कथित तौर पर अबरार से कहा कि उन्हें सूचना मिली है कि ये काम कुछ हिंदू और मुस्लिम लोगों ने मिलकर किया है. अबरार के मुताबिक राजवर्धन ने उन्हें एक मोबाइल फ़ोन भी दिया जिसका नंबर हलफ़नामे में दर्ज है. अबरार के मुताबिक कुछ पुलिसवाले उन्हें और उनकी पत्नी जन्न्तुनिसा को नासिक और इंदौर जैसी जगहों पर ले गए, उनकी मुलाकात साधुओं से करवाई गईं, उनकी तस्वीरें भी ली गईं और बातचीत भी रिकॉर्ड की गई. अबरार के मुताबिक वो लगातार कथित तौर पर राजवर्धन के संपर्क में रहे और उनके किसी भी सवाल का जवाब नहीं दिया जाता था. 'सब ख़त्म नहीं हुआ' अबरार 2006 मालेगाँव धमाके मामले में सरकारी गवाह बन गए हलफ़नामे के मुताबिक अबरार की मुलाकात एंटी-टेरर स्क्वैड के वरिष्ठ अधिकारियों से भी करवाई गई, हिंदी, अंग्रेज़ी और मराठी में लिख दस्तावेज़ों पर उनकी मर्ज़ी के विरुद्ध कथित तौर पर हस्ताक्षर भी लिए गए. हमने इस हलफ़नामे पर खुद राजवर्धन से संपर्क किया तो वो बार बार कहते रहे कि वो इस बारे में कुछ नहीं कहेंगे और हम इस बारे में जाँच एजेंसी सीबीआई से बात करें जो कि इस मामले की जाँच कर रही है. इससे पहले हमने उस वक़्त राज्य के डीजीपी रहे पीएस पसरीचा से बात करने की कोशिश की थी, लेकिन उन्होंने भी कोई टिप्पणी करने से इंकार कर दिया था. अबरार के परिवार के मुताबिक उनकी पत्नी और साला भी इस साज़िश में शामिल थे और ये सब उन्होंने धन की लालच में किया. अबरार के भाई और इस मामले में वकील जलील अहमद कहते हैं, “‘ये ज़रूरी हो जाता है कि अबरार अहमद के उस वक्त का मोबाईल रिकॉर्ड निकाला जाए, सभी बातें साफ़ हो जाएंगी कि इसमें राजवर्धन शामिल हैं या नहीं और अबरार अहमद के साथ क्या हुआ.” धमाके के करीब छह महीने पहले ही अबरार कुछ मतभेदों के कारण अपने परिवार से अलग हो गए थे और ये पूरा वाकया परिवार की साख के लिए अच्छा नहीं था. अबरार के पिता बताते हैं कि वो आज़ादी के सिपाही रहे हैं और उनके दादा को 1921 में फांसी दे दी गई थी. वो कहते हैं कि गुस्से में उन्होंने अबरार से सभी संपर्क तोड़ लिए थे. अबरार चार भाइयों में सबसे छोटे थे, इसलिए वो सबसे लाडले थे. उन्होंने सिर्फ़ आठवीं कक्षा तक पढ़ाई की लेकिन नज़र कमज़ोर होने के वजह से आगे नहीं पढ़ सके. वो परिवार के पावरलूम के कारोबार से जुड़े रहे. जलील कहते हैं कि इस पूरे किस्से की सबसे महत्वपूर्ण बात ये रही कि बम धमाकों के दौरान शहर में कोई दंगा फ़साद नहीं हुआ और लोगों की एकता बरकरार रही. इस बात को सुन रहे बगल में बैठे अहमद सईद की आंखों में जैसे चमक सी आ गई और वो धीरे से बोले, अब भी सब कुछ ख़त्म नहीं हुआ है. (कुछ दिन पहले दिल्ली स्थित एक पत्रिका में स्वामी असीमानंद का मजिस्ट्रेट के समक्ष दिया गया ‘इक़बालिया बयान’ छपा. इसमें असीमानंद ने कहा कि मालेगाँव धमाकों में हिंदू चरमपंथियों का हाथ हैं. ये बयान महाराष्ट्र पुलिस की तहकीकात और जाँच के बिल्कुल विपरीत है जिसके तहत नौ मुसलमान नौजवान जेल में बंद हैं. हमारे संवाददाता विनीत खरे पहुँचे मालेगाँव जेल में बंद लोगों के परिवारों से मिलने. ये इस श्रृंखला की तीसरी कड़ी है)

Summary:

अबरार अहमद के 82 साल के पिता अहमद सईद के घर में ही एक मदरसा भी है जिसमें कई बच्चे पढ़ते हैं. हम जब शाम को उनके घर पहुँचे तो बच्चों की आवाज़ें पूरे घर में गूँज रही थीं.


Prompt:
Summarize the following text in Hindi.

Text:
अंग्रेजी के दो प्रमुख दैनिक अख़बार डेली डॉन और द न्यूज़ ने सचिव स्तर की वार्ता स्थगित किए जाने की ख़बर को अपने मुखपृष्ठ के निचले हिस्से में जगह दी है. इस्लामाबाद में जारी विरोध प्रदर्शनों के 24 घंटे के प्रसारण में उलझे पाकिस्तानी टीवी चैनलों ने तो इस ख़बर को महज़ सरसरी सी तवज्जो दी. संबंधों में आई गिरावट लगता है, कुछ समाचारपत्रों ने अपने संपादकीय के लिए इमरान और क़ादरी के भाषणों का देर रात तक इंतज़ार किया. इसकी वज़ह से वे दोनों देशों के बीच संबंधों में आई कड़वाहट पर टिप्पणी करने से चूक गए. हालांकि द न्यूज़ ने अपने 'टेंस टाइज़' शीर्षक से लिखे संपादकीय में नियंत्रण सीमा रेखा पर बढ़े हालिया तनाव का ज़िक्र किया है. लेकिन उसमें बातचीत को लेकर कुछ नहीं लिखा गया है. अख़बार ने पाकिस्तानी हुकूमत का पक्ष लेते हुए नियंत्रण रेखा पर तनाव के दौरान प्रधानमंत्री नरेंद्र मोदी की कारगिल दौरे की आलोचना की है. संपादकीय में इस बात की आशंका जताई गई है कि "शांत लोगों की वजह से हो सकता है कि हालात इस बार न बिगड़े लेकिन बातचीत पटरी पर से उतरने का ख़तरा हमेशा बना रहेगा." संपादकीय पन्ने पर पूर्व पाकिस्तानी राजनयिक मलीहा लोधी का व्यंगात्मक लेख भी 'टॉक्स अबाउट टॉक्स' शीर्षक से छपा है. देखने से लगता है कि यह लेख बातचीत स्थगित करने के भारतीय फ़ैसले के पहले लिखा गया था. भविष्य की वार्ता मलीहा ने अपने लेख में स्थगित हुए वार्ता से बहुत ज़्यादा उम्मीद करने के प्रति चेताते हुए कहा है, "ये वार्ता भविष्य की वार्ता की संभावनाओं और रूपरेखा के बारे में हैं." ऐसा लगता है कि अब इसका इंतज़ार और लंबा हो गया है. दकियानूसी उर्दू मीडिया में हालात और भी बदतर है. आप उर्दू डेली एक्सप्रेस में पहले पन्ने पर वार्ता स्थगित होने की ख़बर भी नहीं ढूंढ पाएंगें. अख़बार ने बड़े बड़े अक्षरों वाले शीर्षक के साथ इमरान ख़ान के रेड ज़ोन में घुसने की धमकी की ख़बर आठ कॉलम में जगह दी है. ऐसा लगता है कि भारत के साथ संबंधों में लगे गंभीर झटके पर पाकिस्तानी मीडिया तब चेतेगा जब उसका इमरान और क़ादरी का बुख़ार उतर पाएगा. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

एक ओर जहां इमरान ख़ान और ताहिर उल क़ादरी नवाज़ शरीफ़ पर इस्तीफ़े का दबाव बना रहे हैं वहीं पाकिस्तानी मीडिया में भारत पाकिस्तान रिश्तों को लगे झटकों की ख़बर को इसकी अहमियत से कहीं कम जगह मिली है.


Prompt:
Summarize the following text in Hindi.

Text:
राजधानी रायपुर में पुलिस मुख्यालय में आत्मसमर्पण करने वालों में 12 महिलाएँ भी हैं. कुछ माओवादियों ने अपने हथियार भी पुलिस को सौंपे जिनमें देसी पिस्तौलें, राइफ़लें और पुलिस के स्टेनगन से मिलती-जुलती बंदूकें हैं. सभी माओवादियों ने महात्मा गाँधी की तस्वीर पर माला पहनाकर हिंसा छोड़ने और गाँधी के अहिंसा के मार्ग पर चलने की शपथ ली. इस पूर्व नियोजित आत्मसमर्पण कार्यक्रम में मुख्यमंत्री रमन सिंह, गृह मंत्री रामविचार नेताम और पुलिस के आला अधिकारी मौजूद थे. आत्मसमर्पण करने वाले माओवादी रुपदेव गवड़े ने कहा कि वे आर्थिक तंगी और गुरिल्ला लड़ाके के रुप में यहाँ वहाँ भटक-भटककर परेशान हो गए थे और अब समाज की मुख्यधारा से जुड़ना चाहते हैं. पुलिस का कहना है कि जिन माओवादियों ने बुधवार को आत्मसमर्पण किया वे केशकाल इलाक़े के रहने वाले हैं. उल्लेखनीय है कि इस समय छत्तीसगढ़ नक्सली हिंसा से सबसे अधिक प्रभावित राज्यों में से है और राज्य के दक्षिणी हिस्से बस्तर में पिछले एक साल में सौ से अधिक ग्रामीण नक्सली हिंसा में मारे गए हैं. आत्मसमर्पण नीति गृह मंत्री रामविचार नेताम का कहना है कि नक्सलियों का यह आत्मसमर्पण राज्य सरकार की नई आत्मसमर्पण नीति के कारण हुआ है. राज्य सरकार ने हाल ही में एक आत्मसमर्पण नीति घोषित की है जिसके तहत आत्मसमर्पण करने वाले माओवादियों को आर्थिक सहायता और सुरक्षा उपलब्ध करवाई जाएगी और यदि किसी माओवादी का आपराधिक रिकॉर्ड न हुआ तो नौकरी भी दिलवाई जाएगी. हालांकि एक सवाल के जवाब में गृह मंत्री ने स्पष्ट किया कि आपराधिक रिकॉर्ड वाले किसी भी माओवादी को कोई रियायत सरकार की ओर से नहीं दी जाएगी और क़ानून अपना कार्य करेगा. आत्मसमर्पण करने वाले माओवादियों को एक-एक हज़ार रुपए भी दिए गए. राज्य के पुलिस महानिदेशक ओपी राठौर के अनुसार पिछले दो सालों में 117 नक्सली विद्रोहियों को पुलिस ने पकड़ा है और पिछले साल मुठभेड़ में नौ की मौत हुई है.

Summary:

छत्तीसगढ़ राज्य में 79 माओवादियों ने राज्य पुलिस के सामने आत्मसमर्पण कर दिया है. समर्पण करने वालों में 20 गुरिल्ला लड़ाके भी शामिल हैं.


Prompt:
Summarize the following text in Hindi.

Text:
हॉर्वर्ड विश्वविद्यालय के एक अध्ययन में पाया गया है कि घरेलू महिलाओं के मुक़ाबले कामकाजी महिलाओं की बेटियों का करियर बेहतर होता है. इस अध्ययन में 24 देशों को शामिल किया गया था, लेकिन यह नतीज़ा खासकर ब्रिटेन और अमरीका के लिए है. इस शोध की मुखिया कैथलीन मैकगिन के मुताबिक़, “नौकरी करने वाली महिलाएँ अक्सर अपने बच्चों के लिए भविष्य के ख़तरे का संकेत भांप जाती हैं.” इंटरनेशनल सोशल सर्वे प्रोग्राम में 2002 से लेकर 2012 तक के आंकड़ों के नतीजे बताते हैं कि कामकाजी महिलाओं की बेटियां अपने समकक्षों से 4 प्रतिशत अधिक तनख्वाह पाती हैं. समाप्त बेटों भी होते हैं पॉजिटिव इस अध्ययन में यह भी पाया गया है कि कामकाजी महिलाओं की तीन में से एक बेटी प्रबंधकीय पद पर थी, जबकि घरेलू महिलाओं की बेटियों में यह अनुपात चार में एक था. अध्ययन के मुताबिक़, “ये नतीज़े बताते हैं कि कामकाजी महिलाएं अपनी बेटियों को ऐसे हुनर सिखाती हैं जो उन्हें उनके भविष्य में और नेतृत्व के पदों पर सफल बनाता है.” हालांकि इसमें नौकरीशुदा मातृ पक्ष और वयस्क बेटों के कामकाजी ढर्रे के बीच संबंध का पता नहीं चलता. हालांकि कामकाजी महिलाओं के बेटों में देखा गया है कि वो अपने परिवार की देखभाल में ज़्यादा समय गुजारते हैं, बनिस्बत घरेलू महिलाओं के बेटों के. इस अध्ययन से नतीजा निकाला गया है, “पूरी दुनिया के पैमाने पर महिलाएं अधिकाधिक कामकाजी हो रही हैं, लेकिन इसी के समानांतर पुरुषों का घरेलू कामों में हाथ बंटाने की रफ़्तार धीमी है.” घर के कामों का महिलाओं पर अधिक भार होने से सार्वजनिक ज़िंदगी में उनके विकल्प भी सीमित हो जाते हैं. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

कामकाजी महिलाओं की बेटियां भी बेहतर नौकरी पाती हैं, जबकि उनके बड़े बेटे घर के कामों में अधिक हाथ बंटाते हैं.


Prompt:
Summarize the following text in Hindi.

Text:
ये फ़ैसला भारतीय क्रिकेट टीम के कप्तान अनिल कुंबले और ऑस्ट्रेलियाई कप्तान रिकी पोंटिंग के बीच बैठक के बाद लिया गया. ये बैठक श्रीलंका के रेफ़री रंजन मदुगाले ने बुलाई थी. 36 वर्षीय हॉग के ख़िलाफ़ भारतीय टीम के मैनेजर चेतन चौहान ने शिकायत दर्ज की थी. अनिल कुंबले ने कहा, "रिकी और रंजन मदुगाले के साथ हमने बातचीत की. क्रिकेट किसी भी व्यक्ति विशेष से बड़ा है. सिडनी में जो हुआ वो ख़राब था, अब इससे आगे बढ़ने की बारी है.बतौर टीम हमने फ़ैसला किया है कि आरोप वापस ले लिया जाए." सिडनी टेस्ट में भारत के हरभजन सिंह के खि़लाफ़ कथित तौर पर एंड्रूय साइमंड्स के ख़िलाफ़ नस्लवादी टिप्पणी करने का आरोप लगाया था. इसके बाद हुई सुनवाई में हरभजन पर तीन टेस्ट मैचों का प्रतिबंध लगा दिया गया था. हरभजन की सुनवाई सिडनी टेस्ट में अंपायर स्टीव बकनर पर भारत के ख़िलाफ़ गए ग़लत फ़ैसले देने का भी आरोप लगा. इस सबसे नाराज़ भारतीय टीम ने उस वक़्त सिडनी से कैनबरा अभ्यास मैच में आने के लिए मना कर दिया था और पूरी सिरीज़ ही रद्द होने का ख़तरा मंडरा रहा था. लेकिन फिर स्टीव बनकर को तीसरे टेस्ट से बाहर रखने का फ़ैसला किया गया और हरभजन के मामले में अपील मंज़ूर कर ली गई. इसके बाद भारतीय टीम ने पर्थ टेस्ट में खेलने क फ़ैसला किया था. फिर भारतीय क्रिकेट कंट्रोल बोर्ड (बीसीसीआई) ने बैठक में फ़ैसला किया कि भारतीय टीम का ऑस्ट्रेलिया दौरा 'फ़िलहाल' जारी रहेगा लेकिन हरभजन की सुनवाई के दौरान जो स्थितियाँ सामने आएंगी उनके मुताबिक दौरे की समीक्षा की जाएगी. अभी हरभजन पर लगे आरोप के ख़िलाफ़ की गई अपील की सुनवाई होनी है.अपील की सुनवाई न्यूज़ीलैंड हाई कोर्ट के एक जज करेंगे. इस बीच तीसरा टेस्ट मैच 16 जनवरी से शुरू हो रहा है.

Summary:

भारत ने ऑस्ट्रेलियाई खिलाड़ी ब्रै़ड हॉग के ख़िलाफ़ अनिल कुंबले और महेंद्र सिंह धोनी को कथित तौर पर आपत्तिजनक शब्द कहने का आरोप वापस ले लिया है.


Prompt:
Summarize the following text in Hindi.

Text:
भारत सरकार के अनुरोध पर बुधवार को आईएईए सचिवालय ने आईएईए बोर्ड ऑफ़ गवर्नर्स के सदस्यों को निगरानी समझौते का मसौदा सौंप दिया. भारत में वर्तमान राजनीतिक घटनाक्रम को देखते हुए इस मसौदे में सबसे अहम बात यह है - 'अपने देश के नागरिकों के भले के लिए भारत को परमाणु शोध और विकास गतिविधियाँ जारी रखने का संप्रभु और अभिन्न अधिकार है." मसौदे में बार-बार ये स्पष्ट किया गया है कि ये समझौता भारत के असैनिक परमाणु ठिकानों के बारे में है. 'तकनीकी विकास में दख़ल नहीं' मसौदे में यह भी कहा गया है - "आईएईए निगरानी इस तरह से रखेगी ताकि भारत के आर्थिक और तकनीकी विकास में कोई बाधा न आए और इस समझौते के बाहर भारत द्वारा परमाणु सामग्री या साज़ो-सामान या तकनीक़ में कोई दख़ल न हो." इस मसौदे में 18 जुलाई 2005 को भारत-अमरीका के संयुक्त बयान में शामिल कुछ अहम मुद्दों को भी जगह दी गई है. इसमें पहला तो यह कि चरणबद्ध तरीक़े से असैनिक और सैन्य परमाणु संस्थाओं और अड्डों की पहचान की जाए और उन्हें अलग किया जाए. दूसरा यह कि भारत सरकार स्पष्ट तौर पर आईएईए को बताए कि उसके कौन कौन से असैन्य परमाणु प्रतिष्ठान हैं. तीसरा यह कि भारत सरकार फ़ैसला करे कि वह अपने असैनिक परमाणु प्रतिष्ठान आईएईए की निगरानी में सौंप रही है. इस मसौदे में ज़ोर देकर यह भी कहा गया है कि निगरानी में रखे गए प्रतिष्ठानों में लाए जाने वाली सामग्री या फिर उपकरणों का इस्तेमाल परमाणु हथियार बनाने या फिर किसी सैनिक मक़सद के लिए नहीं किया जाएगा. यह भी बताया गया है कि इस समझौते के बाद भारत अन्य अंतरराष्ट्रीय सहयोग समझौतों के तहत अंतरराष्ट्रीय ऊर्जा बाज़ार से लगातार और बिना किसी विघ्न के ईंधन न केवल ले पाएगा बल्कि रणनीतिक रिज़र्व यानी बचाकर ईंधन रख भी पाएगा ताकि ऊर्जा की सप्लाई बाधित न हो. इस समझौते के तहत भारत आईएईए को हर साल या फिर जब भी ये माँगी जाए, अपने असैनिक परमाणु ठिकानों के बारे में जानकारी देगा.

Summary:

भारत-अमरीका परमाणु समझौते के तहत भारत के लिए अनिवार्य है कि वह अंतरराष्ट्रीय परमाणु ऊर्जा एजेंसी के साथ एक संधि पर हस्ताक्षर करे जिसके नियमों के तहत भारत के असैनिक परमाणु ठिकानों पर निगरानी रखी जाए.


Prompt:
Summarize the following text in Hindi.

Text:
ऑस्ट्रेलियाई मीडिया का कहना है कि मोनिस पुलिस कार्रवाई में मारे गए हैं. ऑस्ट्रेलियाई पुलिस का कहना है कि ईरानी मूल के हारून मोनिस राजनीतिक शरण पर ऑस्ट्रेलिया आए थे. मोनिस के पूर्व वकील के मुताबिक वह किसी संगठन से नहीं जुड़े हैं और अकेले ही काम करते हैं. 49 साल के मोनिस पर कई हिंसक अपराधों के लिए ऑस्ट्रेलिया में मुकदमा चल रहा है. समाप्त फिलहाल उन्हें ज़मानत पर रिहा किया गया है और ऑस्ट्रेलिया की पुलिस उन्हें बहुत अच्छे से पहचानती है. मोनिस पर यह भी आरोप है कि उसने विदेशों में सेवा के दौरान मारे गए ऑस्ट्रेलियाई सैनिकों के मां बाप को गालियों से भरे पत्र भेजे थे. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

सिडनी के कैफ़े में लोगों को बंधक बनाने वाले की पहचान मन हारून मोनिस के रूप में हुई है.


Prompt:
Summarize the following text in Hindi.

Text:
तुर्की की सेना की ओर से जारी एक वक्तव्य में इस बारे में जानकारी देते हुए कहा गया है कि सेना के ये हमले सफल रहे हैं. प्राप्त जानकारियों के मुताबिक इन हमलों में चार कुर्द लड़ाकों की मौत हो गई है. इससे पहले फरवरी, 2008 में भी तुर्की ने इराक़ की सीमा में प्रवेश करके कुर्द लड़ाकों के ख़िलाफ़ एक बड़ा सैनिक अभियान चलाया था. हालांकि इसे अमरीका की अपील और इराक़ की आपत्तियों के बाद तुर्की ने वापस ले लिया था. इस दौरान दो सौ से ज़्यादा कुर्द लड़ाके और दो दर्जन से अधिक तुर्की सैनिकों की मौत हो गई थी. कुर्द बनाम तुर्की ग़ौरतलब है कि इराक़ के उत्तरी हिस्से से लगा हुआ तुर्की इराक़ के कुर्द लड़ाकों के हमलों को पिछले कुछ वर्षों से झेल रहा है. कुर्द लड़ाकों की मांग है कि दक्षिण-पूर्वी तुर्की को स्वायत्त किया जाए और उसे तुर्की के केंद्रीय नियंत्रण से मुक्त किया जाए. इस मांग को लेकर कुर्द तुर्की को अपने हिंसक हमलों से चुनौती भी देते रहे हैं. ये कुर्द लड़ाके अभी भी उत्तरी इराक़ में रह रहे हैं और वहाँ से अपनी गतिविधियों को अंजाम देते हैं. तुर्की की सेना की ओर से ताज़ा हमला ऐसे समय में हुआ है जब दो सप्ताह पहले यानी तीन अक्टूबर को कुर्द लड़ाकों ने तुर्की की सेना को अपने हमलों का निशाना बनाया था. कुर्दों के इस हमले में तुर्की की सेना के 17 जवानों की मौत हो गई थी. इसी घटना के बाद कुर्द लड़ाकों से निपटने के लिए तुर्की की सेना ने क़ंदील की पहाड़ियों में रहे रहे कुर्द लड़ाकों को अपना निशाना बनाया है.

Summary:

तुर्की ने एक बार फिर इराक़ की सीमा में प्रवेश करके कुर्द लड़ाकों के कुछ ठिकानों पर हवाई हमले किए हैं.


Prompt:
Summarize the following text in Hindi.

Text:
मुलायम सिंह का कहना है कि इस सिलसिले में उनकी वाम मोर्चे से बातचीत जारी है. मुलायम ने कहा, "तीसरा मोर्चा चुनाव के बाद बन सकता है. चुनाव से पहले यह नहीं बन सकता. हम इस बारे में प्रकाश करात से बात कर रहे हैं." सोमवार को एक प्रेस कॉन्फ्रेंस में मुलायम सिंह ने कहा, "अभी मोर्चे का गठन मुमकिन नहीं है क्योंकि टिकट बंटवारे को लेकर मतभेद पैदा हो सकते हैं." हालांकि उन्होंने दावा किया कि अगला प्रधानमंत्री गठबंधन दलों से होगा. वाम दल सक्रिय माकपा पोलित ब्यूरो के सदस्य भी नई दिल्ली में दो दिन के लिए बैठक कर रहे हैं. इनकी कोशिश है कि सभी ग़ैर कांग्रेसी, ग़ैर भाजपा पार्टियों को लोकसभा चुनाव से पहले एक मंच पर लाया जा सके. चुनाव के मद्देनज़र तैयारियों के तहत सीपीआईएम दिल्ली में 30 अक्तूबर को एक राष्ट्रीय सम्मेलन करने वाली है. इसका विषय होगा– धर्मनिरपेक्षता के हक़ में. माना जा रहा है कि समाजवादी पार्टी प्रमुख मुलायम सिंह यादव और जनता दल यूनाइटेड अध्यक्ष शरद यादव इसमें भाग ले सकते हैं. इस बैठक में पांच राज्यों की चुनाव तैयारियों पर भी चर्चा होने की संभावना है. शुक्रवार को मुलायम सिंह यादव ने कहा था कि वे सीपीआईएम के महासचिव प्रकाश करात से मुलाकात करेंगे और तीसरे मोर्चे के गठन की संभावनाओं पर बात करेंगे. उनका कहना था कि उनकी पार्टी हमेशा सांप्रदायिक ताकतों से लड़ती रहेगी और उनकी असली लड़ाई भाजपा के साथ है. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं)

Summary:

समाजवादी पार्टी के मुखिया मुलायम सिंह यादव ने एक बार फिर तीसरे मोर्चे की संभावनाओं को हवा दे दी है हालांकि उनका कहना है कि तीसरे मोर्चे का जन्म 2014 के आम चुनाव के बाद हो सकता है.


Prompt:
Summarize the following text in Hindi.

Text:
एम्स ने बयान जारी कर बताया है कि अरुण जेटली को आज सुबह अस्पताल में भर्ती कराया गया था. अभी उनका आईसीयू में इलाज चल रहा है. एम्स ने बताया है कि उनका इलाज विभिन्न विभाग के डॉक्टरों की एक टीम कर रही है. साथ ही एम्स ने बताया है कि उनकी हालत अभी 'हीमोडायनैमिकली स्टेबल' है. 'हीमोडायनैमिकली स्टेबल' होने का मतलब है कि दिल उतनी ऊर्जा पैदा कर पा रहा है कि वह ख़ून को धमनियों में सही ढंग से भेज सके. इससे ख़ून का प्रवाह सही रहता है और शरीर के अंगों तक ऑक्सिजन पहुंचती रहती है. प्रधानमंत्री भी पहुंचे एम्स बताया जा रहा है कि सांस लेने की समस्या के कारण जेटली को अस्पताल में भर्ती कराया गया था. उनके अस्पताल में भर्ती होने के बाद प्रधानमंत्री नरेंद्र मोदी, स्वास्थ्य मंत्री हर्षवर्धन उन्हें देखने के लिए अस्पताल पहुंचे थे. पिछली मोदी सरकार में 66 वर्षीय अरुण जेटली वित्त मंत्री थे. उनका किडनी ट्रांसप्लांट भी हुआ था. स्वास्थ्य समस्याओं के कारण उनकी ज़िम्मेदारियों को कई बार पीयूष गोयल को दिया गया. इस साल फ़रवरी में वह इलाज के लिए देश से बाहर गए थे जिसके कारण वह अंतरिम बजट पेश नहीं कर पाए थे. मई में बीजेपी की दोबारा सरकार बनने के बाद उन्होंने प्रधानमंत्री नरेंद्र मोदी को पत्र लिखकर कहा था कि वह स्वास्थ्य कारणों से नई सरकार में कोई ज़िम्मेदारी नहीं चाहते हैं. उन्होंने पत्र में लिखा था कि बीते 18 महीनों से उन्हें स्वास्थ्य समस्याएं हैं जिसके कारण वह कोई पद नहीं लेना चाहते हैं. वकालत से राजनीति में आए जेटली बीजेपी के दिग्गज नेताओं में शुमार हैं. वह दिल्ली एवं ज़िला क्रिकेट संघ डीडीसीए के अध्यक्ष भी रहे और अभी राज्यसभा सांसद हैं. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो सकते हैं.)

Summary:

पूर्व वित्त मंत्री और बीजेपी के वरिष्ठ नेता अरुण जेटली को ख़राब स्वास्थ्य के कारण नई दिल्ली के अखिल भारतीय आयुर्विज्ञान संस्थान (एम्स) में भर्ती कराया गया है.


Prompt:
Summarize the following text in Hindi.

Text:
हम आठ लोग थे जो केरल के सुदूर जंगलों में स्थित इदामालकुड़ी पंचायत जा रहे थे और साथ चलते हाथी को देख नहीं पाए थे. हालांकि हमारे साथ जो ग्रामीण थे वो उस जंगली हाथी की हर गतिविधि पहचान रहे थे. हम बार बार ग्रामीणों के मुंह से अनाई अनाई (हाथी, हाथी) सुनते पर हाथी को देख नहीं पाते. आसपास के गांवों वाले लोग ऊंची आवाज़ में चेतावनी देते कि पानी के पास कोई न जाए. रास्ते में मिलते हुए आदिवासी हमें बताते जाते, "वो नदी के पास ही है. ध्यान से जाना." ये आदिवासी सोसायटीकुडी जा रहे हैं जहां से हम आ रहे हैं. उनकी चेतावनी से राहत तो नहीं ही मिल रही थी. हम पास के खेतों में चले गए, आवाज़ें आती रहीं. 'जंगल वाले दोस्त' पेड़ों पर बने मचानों से हाथियों पर नज़र रखी जा रही थी. हमारे ‘जंगल वाले दोस्त’ अच्युतन को हाथी की लोकेशन के बारे में पूरा आभास था. अच्युतन भी मुथवन आदिवासी हैं. लग रहा था कि कुछेक दूरी पर पेड़ों पर बने मचानों की मदद से हाथी पर नज़र रखी जा रही है और वहीं से लोग ऊंची आवाज़ में चेतावनी दे रहे हैं. एक अकेला हाथी अच्छी ख़बर नहीं होती है. बहुत संभव है कि वो ‘मस्त’ वाली स्थिति में हो और हाथियों के नाराज़ झुंड ने उसे झुंड से निकाल दिया हो. वो ऐसा क्षण था जब हमें हाथियों से जुड़ी सारी बुरी ख़बरें याद आ रही थीं. याद आया कि जब हाथी मस्त वाली स्थिति में होता है तो उसके टेस्टोस्टेरोन स्तर सामान्य से साठ गुना अधिक बढ़ जाते हैं और इस ऊर्जा को वो लड़ने में ख़र्च करता है. हममें से शायद ही कोई इस मस्त हाथी से लड़ना चाहता था इसलिए हमने एक पेड़ की छांव में शरण ली. जब कभी पेड़ों के बीच कुछ हलचल होती, हम सोचते, ये हमारे जंगल वाले दोस्त हैं या फिर.....इन कुछ घंटों में हम इदुक्की के सुंदर जंगलों के नज़ारे का आनंद भी उठा नहीं पाए. हमें अपना सबक मिल गया था, कभी भी ऐसी जगह पर शार्ट कट का इस्तेमाल न करें जिस जगह को आप न जानते हों. यह आपदा हो सकती है. हम कोच्चि से निकले थे और मुन्नार में रात रुके थे. पेट्टीमुडी तक हम कार से आए और उसके बाद हमने शुरू की 18 किलोमीटर की यात्रा पहाड़ों से होकर इदामालकुडी की. हाथियों के इलाके में केरला के ही रहने वाले चिनप्पा दास और अच्यूतन एम भी इस सफ़र में साथ थे. पंचायत में इंटरव्यू ख़त्म कर के हमने सोचा कि हम चतुर हो गए हैं. हमने सोचा कि क्यों फिर वापस जाएं 18 किलोमीटर वापस. हमने सोच कि क्यों न शॉर्ट कट लेकर दूसरी दिशा में वलपरई की तरफ चलें जाएं जो तमिलनाडु के कोयंबटूर ज़िले में है. ये रास्ता पहाड़ियों वाला है पर है बस आठ-दस किलोमीटर. वलपरई से फिर सड़क मार्ग से कोच्चि और फिर मुन्नार. लेकिन ये रास्ता हाथियों के इलाके वाला था और हम फंस गए थे. आख़िरकार पास के एक गांव से तीन युवा आदिवासी पहुंचे और हमें लेकर चले एक कतार में. इन तीनों में से एक के हाथ में छोटा सा बैग था जिसे उसने कस कर पकड़ रखा था. कुछ मिनटों के बाद छोटे धमाके जैसी आवाज़ हुई और हमें समझ आया कि बैग में पटाखे हैं. इसके जवाब में हाथी की कोई आवाज़ नहीं आई. कैसे इतना विशालकाय जीव अदृश्य सा रह सकता है? लेकिन कुछ ही मिनटों में हमें लेकर जा रहे लोगों ने कहा कि अब हम आगे बढ़ सकते हैं. नदी को पार कर सकते हैं. हाथियों को पटाखों की आवाज़ पसंद नहीं. हालांकि नदी पार करने के बाद भी हम हाथी को देख नहीं पाए. नदी के दूसरी तरफ भी नहीं. हां पास में हमने हाथी का मल ज़रूर देखा, ढेर सारा. लेकिन हम रुक कर ये देखने की जहमत नहीं उठाना चाहते थे कि ये मल ताज़ा है या पुराना. एकमात्र विकल्प एक शोध के अनुसार हाथी मनुष्य की आवाज़ से उसके लिंग की पहचान कर सकता है. हमें पता चला कि हाथियों के झुंड ने वही रास्ता लिया है जिस रास्ते के ज़रिए हम वलपरई जाना चाह रहे थे. आदिवासी, यहां तक कि हमें रास्ता दिखा रहे लोग भी, इस रास्ते पर जाना नहीं चाहते थे. हमारे पास बस एक विकल्प था, लंबा रास्ता पकड़ा जाए जो पहाड़ियों और चढ़ाई से भरा हुआ था. इस रास्ते पर लगा कि हम लगातार अपने घुटनों पर रेंग रहे हों. रास्ते पर ही हमने समझा कि पहाड़ों पर पुराने जूतों का ही इस्तेमाल करें. मैं नए जूतों का इस्तेमाल किया और भुगत रहा था. आठ किलोमीटर की यात्रा पच्चीस किलोमीटर की यात्रा जैसी लग रही थी. भारी बैग और बैकपैक, कैमरा, पानी से भरा हुआ. हमें आठ घंटे लगे यात्रा पूरी करने में. इदामलयार नदी के पास हमने आधे घंटे आराम किया लेकिन कोई हाथी नहीं दिखा. हमारी किस्मत अच्छी थी कि मौसम सूखा था. अगर बारिश का मौसम होता तो खून चूसने वाले जोंकों का सामना अलग करना पड़ता. हम जब वलपरई पहुंचे तो हम पिछले 36 घंटों में पेट्टीमुडी से 40 किलोमीटर चल चुके थे. लेकिन हमें लग रहा था कि हम 100 किलोमीटर चले हैं लेकिन अभी तक हम कोई हाथी देख नहीं पाए थे. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

हम ऊंची घासों और कई पेड़ों वाले उस मैदान में तकरीबन एक घंटा बिता चुके थे और हमारे साथ-साथ था एक जंगली हाथी भी जिसे हम देख नहीं पाए थे.


Prompt:
Summarize the following text in Hindi.

Text:
प्रयोग के तौर पर शुरू की गई यह कोशिश उन प्रयासों का हिस्सा है, जिसके ज़रिए अंतरिक्ष को कचरा मुक्त बनाने की योजना है. यह जाल पृथ्वी से 300 किलोमीटर से अधिक ऊंचाई पर लगाया गया है. यह समझा जाता है कि क़रीब साढ़े सात हज़ार टन कचरा पृथ्वी की कक्षा में तैर रहा है, जो उन उपग्रहों के लिए ख़तरा है, जिन्हें किसी ख़ास मकसद से लॉन्च किया गया है. ऐसे किया जाएगा जाल का प्रयोग जाल के प्रयोग का सैटेलाइट के ज़रिए वीडियो भी बनाया गया है, जिसमें एक जूते के डिब्बे के आकार के स्पेस कचरे को यह फांसता हुआ दिख रहा है. सूरे स्पेस सेंटर के निदेशक प्रोफेसर गुगलाइलमो अगलीती कहते हैं, "जैसी हमलोगों की उम्मीदें थी, यह वैसा ही काम कर रहा है." "आप साफ़तौर पर देख सकते हैं कि यह कैसे जाल में फंसा. हम लोग किए गए इस प्रयोग से ख़ुश हैं." कुछ इस तरह तैयार किया गया है स्पेस जाल आगे क्या होगा यह महज़ एक प्रयोग था, जिसमें एक जूते के डिब्बे के आकार के कचरे को दूसरे सैटेलाइट से पृथ्वी की ओर गिराया गया था, जिसे बाद में जाल में फांसा गया. अगर वास्तव में ऐसा हो पाएगा तो कचरे को फांसने के बाद सैटेलाइट की मदद से जाल इसे पृथ्वी की कक्षा से बाहर कर देगा. पृथ्वी की कक्षा मैं तैर रहे कचरे को हटाने की बात होती रही है. कई प्रयोग भी इस पर चल रहे हैं पर दावा किया जा रहा है कि यह पहली दफ़ा है जब इस तरह का सफल प्रयोग किया गया है. जल्द ही अब इस कोशिश के तहत दूसरे चरण का प्रयोग किया जाएगा, जिसमें एक कैमरा लगाया जाएगा जो स्पेस के वास्तविक कचरे को क़ैद कर सके ताकि उन्हें हटाना आसान हो. यह उम्मीद की जा रही है कि नए साल की शुरुआत तक इससे और बेहतर तरीक़े से काम लिया जा सकेगा. स्पेस कचरे से कितना ख़तरा पृथ्वी की कक्षा में लाखों टुकड़े तैर रहे हैं. ये टुकड़े पुराने और सेवा से बाहर हो चुके उपग्रहों के अंश और अंतरिक्ष यात्रियों के द्वारा ग़लती से छूटे कुछ उपकरण हैं. डर यह है कि अगर इन कचरों को हटाया नहीं गया तो यह काम में आ रही उपग्रहों को क्षतिग्रस्त कर देगा. इस प्रोजेक्ट पर काम कर रहे इंजीनियर अलस्टेयर वेमैन कहते हैं, "अगर ये टुकड़े आपस में टकराते हैं तो और अधिक कचरा बनेगा. अधिक कचरा बनने से टकराने की आशंका दिनों-दिन बढ़ती चली जाएगी और एक दिन यह बड़ी परेशानी ला सकती है." आने वाले समय में ज़रूरतों के हिसाब से कई सैटेलाइट पृथ्वी की कक्षा में लॉन्च किए जाएंगे. अगर स्पेस कचरे से निपटा नहीं गया तो योजनाएं फ़ेल हो सकती हैं. ये भी पढ़ें: (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

ब्रिटेन की एक सैटेलाइट ने पृथ्वी की कक्षा में एक जाल लगाया है जो स्पेस के कचरे को इकट्ठा करेगा.


Prompt:
Summarize the following text in Hindi.

Text:
फ़ेसबुक ने अब इस मामले को गंभीरता से लेते हुए कहा है कि वो अपनी साइट पर ऐसे किसी भी वीडियो को नहीं रहने देगा और इस समय मौजूद ऐसे वीडियो को फ़ेसबुक से हटा भी लिया जाएगा. फ़ेसबुक का कहना है, ‘‘ हम किसी भी ऐसे वीडियो को हटा देंगे जिसके बारे में हमें रिपोर्ट किया गया हो. हम इस बारे में अपनी नीति की भी समीक्षा कर रहे हैं कि ऐसी किसी सामग्री से कैसे निपटा जाए.’’ ये खबर ऐसे समय में आई है जब बीबीसी ने ये उजागर किया कि फ़ेसबुक की अपने सुरक्षा बोर्ड के एक सदस्य ने फ़ेसबुक के रुख की आलोचना की है. इससे पहले फ़ेसबुक बार बार कहता रहा है कि वो ऐसे किसी वीडियो को नहीं हटाएगा. फ़ेसबुक का पहले ये रुख रहा था कि लोगों को अपनी दुनिया के बारे में अपने हिसाब से बातें रखने का हक है. लेकिन अमरीका की फैमिली ऑनलाइन सेफ्टी इंस्टीट्यूट (फोसी) का कहना था कि सर कलम करने वाले वीडियो एक सीमा को लांघते हैं. संगठन के मुख्य कार्यकारी स्टीफन बाल्कम का कहना था, ‘‘ निजी तौर पर और व्यावसायिक तौर पर मुझे लगता है कि इस मामले में फ़ेसबुक ने गलत फैसला किया है.’’ इससे पहले ब्रिटेन में भी कई संगठनों ने फ़ेसबुक पर सर कलम करने वाले वीडियो अपलोड करने की आलोचना की थी और इन्हें हटाए जाने की मांग की थी. फ़ेसबुक ने अब ये चेतावनी उस वीडियो के आने के बाद जारी की है जिसमें एक नकाबपोश व्यक्ति को एक महिला का सर कलम करते हुए दिखाया गया है. यह वीडियो एक मिनट का है. वीडियो की आवाज़ के अनुसार यह फुटेज मेक्सिको में फिल्माया गया है. इतना ही नहीं पिछले बुधवार को दो लोगों के सर कलम करने का एक और वीडियो फ़ेसबुक पर शेयर किया गया था. बेलफास्ट यूनिवर्सिटी के एक छात्र रेयान एल ने बीबीसी को बताया कि जब उन्होंने अपने दोस्त की न्यूज़ फीड में इस वीडियो को देखा तो उन्होंने फ़ेसबुक से इसकी शिकायत की थी. लेकिन इसके जवाब में फ़ेसबुक ने कहा था, ‘‘ आपकी शिकायत के लिए धन्यवाद लेकिन हमने पाया कि यह हिंसा के मामले में फ़ेसबुक के सामुदायिक मानकों का उल्लंघन नहीं करता है.’’ फ़ेसबुक पूर्व में कह चुका था कि वो ऐसी सामग्री को यूं ही छोड़ देगा. अमरीका और ब्रिटेन में फ़ेसबुक की इस तरह के वीडियो के मामलों में कड़ी आलोचना हुई है. ब्रितानी सरकार की बच्चों की इंटरनेट पर सुरक्षा संबंधी काउंसिल के कार्यकारी बोर्ड के सदस्य जॉन कॉर का कहना था कि फ़ेसबुक इस मामले में अपने दिमाग का इस्तेमाल नहीं कर रहा है. इतना ही नहीं एक ऑनलाइन याचिका के ज़रिए भी फ़ेसबुक पर दबाव बनाया गया था कि वो उस वीडियो को हटाए जिसमें एक व्यक्ति का सर कलम करते हुए दिखाया गया है. इस वीडियो को यह रिपोर्ट लिखते वक्त तक 200 से अधिक लाइक मिल चुके थे. फ़ेसबुक अधिकारी बाल्कम का कहना है कि ऐसे वीडियो क्लिप को फैलने से रोकने के आइडिया पर विचार किया जा सकता है.

Summary:

फ़ेसबुक पर आपने भी कभी न कभी ऐसे वीडियो देखे होंगे जिसमें किसी का सर कलम किया गया होगा. ऐसे वीडियो अक्सर वायरल हो जाते हैं और लोग इन्हें सोशल मीडिया पर खूब शेयर भी करते हैं.


Prompt:
Summarize the following text in Hindi.

Text:
भारत सरकार ने दिल्ली में मौजूद कश्मीर से जुड़े संयुक्त राष्ट्र के मिशन से कहा है कि वह उस सरकारी बंगले को खाली करे, जिसमें उसका दफ़्तर है. संयुक्त राष्ट्र के सैन्य मिशन के जिस दफ़्तर को खाली करने को कहा गया है, वह 1949 से भारत में है और दिल्ली में पुराना क़िला के पास एक इमारत में चल रहा है. यह निर्णय संयुक्त राष्ट्र के सिर्फ़ इसी दफ़्तर के बारे में है. विदेश मंत्रालय के प्रवक्ता सैयद अकबरुद्दीन ने एक पत्रकार वार्ता में पूछे गए सवाल के जवाब में कहा, "हमारा यह मानना है कि संयुक्त राष्ट्र का यह मिशन अप्रासंगिक हो चुका है. मैं इस बात की पुष्टि करता हूं कि सरकार ने संयुक्त राष्ट्र से वह सरकारी बंगला खाली करने को कहा है, जो सरकार ने उन्हें निशुल्क दिया था." सुरक्षा मामलों के प्रेक्षकों का विचार है कि कश्मीर मामले में संयुक्त राष्ट्र के सैन्य प्रेक्षकों की भूमिका पहले ही काफ़ी सिमट चुकी थी. 'ख़तरनाक क़दम' विवेकानंद फ़ाउंडेशन के सुशांत सरीन के अनुसार मिशन का दफ़्तर खाली करने का फ़ैसला काफ़ी अहम है. वह कहते हैं, "यह निर्णय ग़लती से नहीं आया है. यह नई सरकार का फ़ैसला है, जो एक सख्त संदेश देना चाहती है कि कश्मीर मुद्दा कोई अंतरराष्ट्रीय मुद्दा नहीं है." दिल्ली के अलावा मिशन का एक दफ़्तर जम्मू-कश्मीर में भी है. वरिष्ठ प्रेक्षक अनिल आनंद कहते हैं कि दिल्ली के बाद कश्मीर के दफ़्तर भी खाली कराए जा सकते हैं. वह कहते हैं, "इसका सबसे ज़्यादा प्रभाव अलगाववादियों पर पड़ेगा क्योंकि वह हर छोटे-बड़े मामले पर सैन्य प्रेक्षकों को ज्ञापन दिया करते थे." भारत सरकार के इस फ़ैसले पर अलगाववादियों की तरफ़ से अभी तक कोई प्रतिक्रिया नहीं आई है. लेकिन भारत प्रशासित कश्मीर की टीकाकार प्रोफ़ेसर हमीदा नईम ने बंगला खाली कराने को एक ख़तरनाक क़दम बताया है. वह कहती हैं, "संयुक्त राष्ट्र के इस मिशन का यहां होना ही इस बात का प्रतीक है कि कश्मीर एक अंतरराष्ट्रीय विवाद है. अगर यह मिशन बंद हो गया, तो कश्मीर के विवाद को ख़त्म बताया जाएगा. अलगाववादियों और पाकिस्तान को इस पर कड़ा विरोध जताना चाहिए." इस दौरान संयुक्त राष्ट्र के अधिकारी ख़ामोशी से दिल्ली के सरकारी बंगले में अपना सामान समेट रहे हैं. अभी यह पता नहीं है कि वे कब तक यह बंगला खाली करेंगे. क्या संयुक्त राष्ट्र अपना यह मिशन सदा के लिए बंद कर देगा? अभी इस बारे में कुछ नहीं मालूम. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

क्या प्रधानमंत्री नरेंद्र मोदी की सरकार कश्मीर से संयुक्त राष्ट्र को बेदखल कर रही है? बहुत से प्रेक्षकों का मानना है कि सरकार ने यह प्रक्रिया शुरू कर दी है.


Prompt:
Summarize the following text in Hindi.

Text:
नसीरुद्दीन शाह 'आइंस्टाइन' नाटक में मुख्य भूमिका निभा रहे हैं. ऐसे कई सवालों के जवाब देने के लिए आइंस्टाइन ख़ुद आपसे बात करेंगे. दिग्गज अभिनेता नसीरुद्दीन शाह इस साल इसी नाम के नाटक में आइंस्टाइन के किरदार में दिखेंगे. 'आइंस्टाइन' के प्रीमियर के साथ इस साल के पृथ्वी थिएटर फ़ेस्टिवल 2014 का प्रारंभ होगा. कनाडाई ड्रामा लेखक गेब्रियल ईमैन्युअल के इस नाटक का निर्देशन भी नसीरुद्दीन शाह ने ही किया है. बुधवार से शुरू होने वाले पृथ्वी थिएटर फ़ेस्टिवल में इस साल 25 धुआंधार परफ़ॉर्मेंस होंगे. 12 दिनों तक चलने वाले इस फ़ेस्टिवल में 13 नए प्रोडक्शंस उतने ही ग्रुप पेश करेंगे. इसके अलावा अकुस्टिक जैमिंग सेशन्स, फ्रिन्ज थिएटर एक्ट्स और थिएटर के जाने पहचाने चेहरों के साथ बातचीत के मौक़े भी रखे गए हैं. सीधी बात पृथ्वी थिएटर, जुहु के ट्रस्टी कुनाल ने बीबीसी हिन्दी को बताया, "कुछ नए एलिमेंट्स इस साल फ़ेस्टिवल का हिस्सा हैं. जैसे इस बार फ्रिन्ज थिएटर के ज़रिए हम एक नया प्लेटफॉर्म खड़ा कर रहे हैं. इस प्रयोगात्मक थिएटर के ज़रिए कलाकार परफ़ॉर्मेंस के अलावा दर्शकों से सीधी बात भी कर पाएंगे." फ्रिन्ज थिएटर में प्रवेश निःशुल्क है. यहां आप 'फॉल्स 2-11 (क्लर्क एन्ड जोय)', 'क्रेप्स लास्ट टेप (सेम्युअल बेकेट)' और 'सॉन्ग्स ऑफ दी स्वांस (आज़ाद हुसैन)' जैसे नाटक भी देख सकते हैं. फ़ेस्टिवल में होने वाले नाटको में यात्री ग्रुप का 'हिरोइन बनूंगी मैं', होशरुबा रेपेर्टोरी का 'दास्तान-ए-चौबुली', एकजुट का 'रोशनी की सदा', इप्टा की 'दरिंदे...दी विलंस' वग़ैरह शामिल हैं. परिवार का मनोरंजन 'स्टेज टॉक सेशंस' में परेश रावल, कुमुद मिश्रा, शेरनाज़ पटेल, ओम पुरी, रोहीनी हटंगड़ी संवाद रचेंगे. इसके इलावा फ़ेस्टिवल में संगीत को जोड़ते हुए अकुस्टिक, जैज़ और सिम्फनी ऑर्केस्ट्रा इंडिया के कार्यक्रम भी शामिल किए गए हैं. पहली बार दो बहुत अलग तरीक़े के सर्कस एक्ट्स फ़ेस्टिवल का हिस्सा हैं, जिसमें एक्रोबेटिक्स के करतब दिखाता फ्रैंच निओ सर्कस होगा तो साथ में जोकरों की मस्ती और एक्रोबेट्स के कमाल का मिश्रण भारतीय रैम्बो सर्कस भी पूरे परिवार का मनोरंजन करने के लिए अपने खेल दिखाएंगे. थिएटर की दुनिया कई वर्षों से इस फ़ेस्टिवल से एक या दूसरे तरीक़े से जुड़ते आए अभिनेता, लेखक, निर्देशक मकरंद देशपांडे ने अपना अनुभव बताते हुए कहा, "फ़ेस्टिवल तो कई होते हैं लेकिन पृथ्वी थिएटर फ़ेस्टिवल की बात ही कुछ और है. यहां तो जैसे त्योहार का सा माहौल बन जाता है." उन्होंने कहा, "नए पुराने अभिनेता, लेखक, निर्देशक और दर्शक भी इस फ़ेस्टिवल को साथ मिलकर मनाते हैं. यहां थिएटर की दुनिया में अभी बह रही धारा को देखा जा सकता है तो लोककला का रस भी महसूस होता है." वे कहते हैं, "मैंने एक कलाकार के तौर पर इस फ़ेस्टिवल से बहुत कुछ पाया है. मैं आज जो भी हूं, शायद इसी एक्सपोज़र की वजह से हूं. यह कहने में कोई भी अतिशयोक्ति नहीं है." नाटक और संवाद पृथ्वी थिएटर फ़ेस्टिवल जैसे थिएटर को चाहने वाले मित्रों की लंबी मुलाक़ातों की वजह बन जाता है. सत्यदेव दुबे हमेशा कहा करते थे, "नाटक के बाद भी डॉयलॉग तो चाहिए." पृथ्वी थिएटर फ़ेस्टिवल, इसी वाक्य की वास्तविकता है. 'मान लो' नाटक का चौथा अंक लोगों से मेल-मिलाप में ही परफॉर्म होता है. सिनेमा और टेलीविज़न की भीड़ में यह फ़ेस्टिवल थिएटर का मूल्यांकन करने वाला एक कोना बनता है जिसकी शुरुआत मुंबई में बस होने को है और फिर थिएटर का यह जश्न दो हफ़्ते तक चलेगा. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

विश्व के जाने-माने वैज्ञानिक अल्बर्ट आइंस्टाइन को अपने काम से निराशा हो सकती है कभी? क्या असफलताओं का डर उन्हें भी घेरे रखता था?


Prompt:
Summarize the following text in Hindi.

Text:
आईएएएफ़ के अनुसार 2005 और 2007 के विश्व चैंपियनशिप के विजेताओं के रक्त के नमूनों की दोबारा जांच के बाद ये फ़ैसला किया गया है. लेकिन आईएएएफ़ ने कहा है कि क़ानूनी वजहों से वो अभी इन खिलाड़ियों के नाम सार्वजनिक नहीं कर सकता है. आईएएएफ़ के अनुसार उनमें से बहुत कम खिलाड़ी अभी भी सक्रिय हैं और उन्हें फ़िलहाल निलंबित किया जा रहा है जिसके कारण इसी महीने बीजिंग में होने वाली विश्व चैंपियनशिप में वे खिलाड़ी हिस्सा नहीं ले सकेंगे. पिछले सप्ताह आई रिपोर्ट में कहा गया था कि पिछले कुछ वर्षों में हुए ओलंपिक और विश्व चैंपियनशिप के कई विजेताओं के रक्त नमूनों की जांच के बाद वे शक के घेरे में आ गए हैं. समाप्त आईएएएफ़ ने कहा है कि उसने उन नमूनों की दोबारा जांच इसी साल अप्रैल में शुरू की थी, ताज़ा आरोपों के उजागर होने से बहुत पहले. 800 एथलीटों पर सवाल पिछले सप्ताह ब्रितानी अख़बार द संडे टाइम्स और जर्मनी के ब्रॉडकास्टर एआरडी ने 5000 एथलीटों के 12,000 रक्त जाँच नमूनों के नतीजों में पाया था कि बड़े पैमाने पर धोखाधड़ी हुई है. सबूतों के आधार पर विशेषज्ञों ने ये शक जताया था कि 2001 से 2012 के बीच हुए ओलंपिक और अंतरराष्ट्रीय मुक़ाबलों में मेडल जीतने वाले एक तिहाई एथलीट्स ने प्रतिबंधित दवाओं या फिर परफ़ोर्मेंस बढ़ाने वाले पदार्थों का सेवन किया था. डाटा को देखने वाले विशेषज्ञों का कहना है कि 2001 से 2012 के बीच हुए ओलंपिक और अंतरराष्ट्रीय खेलों में भाग लेने वाले या फिर मेडल जीतने वाले 800 एथलीटों के ब्लड टेस्ट नतीज़े शक पैदा करते हैं. विशेषज्ञों का कहना है कि 2012 में लंदन में हुए ओलंपिक खेलों में दस पदक उन एथलीटों ने जीते जिनके टेस्ट नतीजे संदिग्ध थे. इस रिपोर्ट के बाद अंतरराष्ट्रीय एथलेटिक्स डोपिंग के मुद्दे पर एक नए तूफ़ान में घिर गया है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

अंतरराष्ट्रीय एथलेटिक्स एसोसिएशनों की महासंघ (आईएएएफ़) ने कहा है कि उसने जांच के बाद 28 खिलाड़ियों के ख़िलाफ़ अनुशासनात्मक कार्रवाई करने का फ़ैसला किया है.


Prompt:
Summarize the following text in Hindi.

Text:
तीन बार से वो सत्ता में हैं. एक नेता के तौर पर उन्होंने दुनिया भर में काफ़ी मजबूत स्थिति हासिल कर ली है. आख़िर के दिनों में मर्केल के लिए ये चुनाव काफ़ी आसान हो गया है. सर्वे भी बता रहे हैं कि मर्केल एक आसान विजय की ओर बढ़ रही हैं. ताज्जुब की बात है कि पिछले दिनों जब शरणार्थी संकट पैदा हुआ था और जिसे लेकर यहां के लोगों में गहरा असंतोष था, उससे लग रहा था कि मर्केल इस बार चुनाव न जीत पाएं. उनके अनुसार, ऐसा लगता है कि पिछले दो महीनों में ये मुद्दा पीछे चला गया है. इस्लामी आतंक जर्मनी के लिए सबसे बड़ा ख़तरा: मर्केल दुनिया की सबसे ताकतवर महिला के पति कौन हैं? जर्मन सोशल डेमोक्रेट (एसडीपी) पार्टी के नेता और चांसलर पद के उम्मीदवार यूरोपीय संघ हालांकि यहां के चुनाव में कट्टर दक्षिणपंथी पार्टी ने अपना जनाधार बढ़ाया है. राष्ट्रवादी और दक्षिणपंथी दलों का पूरी दुनिया में ही उभार हुआ है. पिछले साल अमरीकी चुनाव के साथ इसको और हवा मिली है. यूरोप भी इससे अछूता नहीं रहा है. यूरोप को तो अभी ब्रेक्सिट से भी निपटना है और ब्रिटेन के अलग होने के बाद जर्मनी यूरोपीय संघ का सबसे मजबूत और ताक़तवर देश बन गया है. जर्मनी में पिछले चार-पांच सालों में एक कट्टर दक्षिणपंथी पार्टी उभर कर आई है, जिसका नाम है अल्टरनेटिव फॉर जर्मनी (एएफ़डी). ये पार्टी शरणार्थियों, मुसलमानों और संयुक्त यूरोप के ख़िलाफ़ है. इस पार्टी का इतनी तेज़ी से उभार हुआ है कि ये 16 में से 12 प्रांतीय असेंबलियों में पहुंच चुकी है. और ये लगभग तय माना जा रहा है कि वो इस बार संसद में भी पहुंच जाएगी. 'ज़रूरत पड़े तो प्रवासियों को गोली मार दें' दुनिया की पहली मिसाइल फ़ैक्ट्री बनने वाला गांव शरणार्थी संकट संसद में पहुंचने के लिए उसे कम से कम पांच प्रतिशत वोट चाहिए. पिछली बार वो एक से भी कम प्रतिशत वोटों से रह गई थी. दूसरे विश्व युद्ध के बाद ये पहली बार होगा जब एक कट्टर दक्षिणपंथी पार्टी, जर्मनी के संसद में जाने वाली है. हम जानते हैं कि द्वितीय विश्वयुद्ध के दौरान जर्मनी का एक काला अध्याय रहा है. इस बात को जर्मनी के लोग भी मानते हैं कि ये एक ऐसा बदनुमा दाग़ है जिसे वो कभी मिटा नहीं सकते. ऐसे समय में एएफ़डी का उभार चिंताजनक है. लेकिन राहत की बात है कि इसके विरोध में भी काफ़ी लोग हैं. शरणार्थी संकट पर उनके रुख़ के लिए मर्केल की अंतरराष्ट्रीय स्तर पर काफ़ी तारीफ़ की जा रही है और दो तीन सालों से नोबेल शांति पुरस्कार के लिए भी लगातार उनका नाम भेजा जा रहा है लेकिन शरणार्थी संकट उनके लिए सबसे बड़ी चुनौती बन गई है. 'एंटी मुस्लिम पार्टी' के ख़िलाफ़ लेफ़्ट का ज़ोरदार प्रदर्शन जर्मन चांसलर को नहीं है ब्रिटेन और अमरीका पर भरोसा जर्मनी की दक्षिणपंथी पार्टी अल्टरनेट फॉर जर्मनी (एएफ़डी) के इस बार संसद में उपस्थिति दर्ज करने की संभावना है यूरोपीय राजनीति जर्मनी के एक आम आदमी को लगता है कि शरणार्थियों के आने से यहां अपराध बढ़े हैं, उन पर सार्वजनिक धन खर्च हो रहा है. उन्हें ये भी लगता है कि ये एक अतिरिक्त बोझ हैं, जिससे बचा जा सकता था. शरणार्थी मुद्दे पर मर्केल का कोई स्पष्ट पक्ष नहीं रहा है और ये बात जर्मनी के लोगों को थोड़ी अजीब लगती है. मर्केल को चुनौती दे रहे हैं मार्टिन शुल्ज़. यूरोपीय राजनीति से उन्होंने जर्मनी की राजनीति में प्रवेश लिया है. शुल्ज़ यूरोपीय की संसद के अध्यक्ष थे, इसलिए उन्हें लेकर एक बड़े तबके में काफ़ी उम्मीद थी. लेकिन उनका जादू अधिक दिन तक नहीं चला. शुरुआत में सर्वे में उन्हें क़रीब 35 प्रतिशत का समर्थन हासिल था जो कि वर्तमान में गिरकर 20 प्रतिशत के आस पास पहुंच गया है. जर्मनी में हर दिन प्रवासियों पर दस हमले ट्रंप ने मर्केल से कहा, 'हम दोनों के फ़ोन टैप हुए' (जर्मनी में पत्रकार अनवर जमाल अशरफ़ से बीबीसी संवाददाता हरिता कांडपाल से बातचीत पर आधारित.) (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

जर्मनी में रविवार को आम चुनाव होने जा रहा है. चांसलर एंगेला मर्केल चौथी बार चुनावी मैदान में हैं.


Prompt:
Summarize the following text in Hindi.

Text:
मई 1991 में पूर्व प्रधानमंत्री राजीव गाँधी की एक रैली में अचानक हत्या हुई और कांग्रेस के सामने खड़े हुए नेतृत्व के संकट के हल के लिए नरसिंह राव को आगे लाया गया. इसी वर्ष वे प्रधानमंत्री बने और उन्होंने अपने वित्तमंत्री मनमोहन सिंह को साथ लेकर भारत की अर्थव्यवस्था को खोला और आर्थिक सुधार के ऐसे कार्यक्रम चलाए जिनकी नींव पर ही भारत दुनिया के सबसे तेज़ अर्थव्यवस्थाओं की कतार में जा खड़ा हुआ. नरसिंह राव ने ही अपने शासनकाल में भारत में पिछड़ी और अनुसूचित जातियों-जनजातियों के लिए बने मंडल आयोग की सिफ़ारिशें लागू कीं. लेकिन उनके शासनकाल में कुछ दाग़ भी लगे. 1991 में अयोध्या में बाबरी मस्जिद उनके ही कार्यकाल में ढहा दी गई जिसके बाद देश भर में दंगे हुए और विदेशों में भी इसकी प्रतिक्रिया हुई. इसके अलावा भ्रष्टाचार के भी कई मामलों में नरसिंह राव का नाम फँसा. उदारीकरण की राह नरसिंह राव जब प्रधानमंत्री बने तो उस समय भारतीय अर्थव्यवस्था की हालत डाँवाडोल थी और भारत दिवालिएपन के कगार पर था. फिर वे प्रख्यात अर्थशास्त्री मनमोहन सिंह को अपनी कैबिनेट में वित्त मंत्री बनाकर ले आए जिसपर कई लोगों को हैरानी हुई. मगर मनमोहन सिंह ने भारत की उदारीकरण की राह प्रशस्त की और फिर 2004 में कांग्रेस की सत्ता में वापसी के समय कमान उन्हीं को सौंपी गई. नरसिंह राव 1996 में जब सत्ता से बाहर हुए तो वह गांधी-नेहरू ख़ानदान से अलग पहले ऐसे प्रधानमंत्री रहे जिन्होंने पाँच साल का कार्यकाल पूरा किया. और नरसिंह राव के जाते-जाते भारतीय अर्थव्यवस्था ना केवल पटरी पर आ गई बल्कि उसने गति भी पकड़नी शुरू कर दी. भ्रष्टाचार नरसिंह राव भ्रष्टाचार के भी तीन मामलों की लपेट में आए. ये थे - सेंट किट्स मामला, लखूभाई पाठक रिश्वत मामला और झारखंड मुक्ति मोर्चा रिश्वत कांड. 1996 में पहले तो सत्ता हाथ से गई और उसके बाद झारखंड मुक्ति मोर्चा रिश्वत कांड में उनपर आपराधिक मुक़दमा भी चला. उन पर आरोप था कि उन्होंने जुलाई 1993 में एक अविश्वास प्रस्ताव के दौरान अपनी कॉंग्रेस पार्टी के पक्ष में समर्थन जुटाने के लिए एक क्षेत्रीय दल झारखंड मुक्ति मोर्चा के सदस्यों को भारी धनराशि दी. चार साल बाद एक अदालत ने उनको दोषी भी ठहरा दिया और भ्रष्टाचार के मामलों में दोषी भी ठहरा दिया. भारतीय इतिहास में पहली बार किसी प्रधानमंत्री को दोषी ठहराया गया था. मगर मार्च 2002 में दिल्ली उच्च न्यायालय ने नरसिंह राव को सभी आरोपों से बरी कर दिया.

Summary:

पी वी नरसिंह राव ने ऐसे समय भारत में सरकार का नेतृत्व किया जब भारत में और कांग्रेस पार्टी में एक बड़ा बदलाव हुआ.


Prompt:
Summarize the following text in Hindi.

Text:
ये प्रदर्शन गुरुवार से ही हो रहे हैं और इनमें बौद्ध भिक्षुओं के साथ-साथ बड़ी संख्या में छात्रों ने भी हिस्सा लिया है. ये लोग धार्मिक मंत्रोच्चारण के साथ-साथ चीन की सरकार और चीनी राष्ट्रपति हू जिताओ के ख़िलाफ़ नारेबाज़े भी कर रहे हैं. बीबीसी संवाददाता चार्ल्स हेविलैंड के मुताबिक तिब्बती समुदाय में मूजौद सूत्रों ने उन्हें बताया है कि लगभग 900 लोगों को गिरफ़्तार किया गया है और पुलिस और भी तिब्बतियों के गिरफ़्तार कर रही है. उन्होंने ये भी कहा है कि प्रदर्शनकारियों में महिलाएँ भी शामिल थीं और जहाँ इनमें से अनेक लोग चीख रहे थे और रो रहे थे, वहीं महिला और पुरुष पुलिस अधिकारी उनके साथ बुरा बर्ताव कर रहे थे और उन्हें लाठियों से पीट भी रहे थे. 'चीन में मानवाधिकार नहीं' ये प्रदर्शन काठमांडू में चीनी दूतावास के बाहर और वीज़ी दफ़्तर के बाहर हुए हैं. ग़ौरतलब है कि इन सभी इलाक़ो में प्रदर्शन करने पर प्रतिबंध लगा हुआ है. हालाँकि पुलिस अधिकारियों का ये भी कहना है कि बीजिंग में ओलंपिक की शुरुआत से पहले बढ़े प्रदर्शनों के कारण ये गिरफ़्तारियाँ की गई हैं और दिन के अंत तक इन्हें रिहा कर दिए जाने की उम्मीद है. महत्वपूर्ण है कि इस साल मार्च में ल्हासा में हुए प्रदर्शनों को चीन की सरकार ने सख़्ती से दबाया था जिसके बाद नेपाल में बार-बार चीन विरोधी प्रदर्शन होते रहते हैं. समाचार एजेंसी एएफ़पी के अनुसार प्रदर्शनों में शामिल बीस साल के एक छात्र ने बताया, "हम सैकड़ों एथलीट्स और करोड़ों लोग जो ओलंपिक की शुरुआत देखेंगे, उन्हें ये संदेश देना चाहते हैं कि तिब्बत में मानवाधिकार नहीं हैं." जब तिब्बती नेताओं ने मार्च में ये आरोप लगाए थे तब चीन की सरकार ने इन्हें ख़ारिज किया था और राष्ट्रपति हू जिंताओ ने कहा था कि इन प्रदर्शनों का संबंध मानवाधिकारों से नहीं बल्कि चीन की अखंडता से है. कई प्रदर्शनकारियों की पुलिस से झड़पें भी हुई हैं और कुछ लोग घायल भी हुए हैं. पुलिस ने भी सख़्ती बरती है और कुछ जगह पर लाठी चार्ज भी किया है लेकिन एक प्रदर्शनकारी ने कहा, "मैं यहाँ पर पिछले तीन महीने से विरोध प्रदर्शन करने आ रहा हूँ और आगे भी आता रहूँगा." ग़ौरतलब है कि गुरुवार को पुलिस ने नेपाल की राजधानी काठमांडू में लगभग दो हज़ार लोगों के एक प्रदर्शन को तितर-बितर किया था. भारत की राजधानी दिल्ली में भीषण प्रदर्शन हुए थे और निर्वासित तिब्बती नेता दलाई लामा के अनेक समर्थकों ने चीनी दूतावास के सामने प्रदर्शन करने कोशिश की थी.

Summary:

नेपाल में बसे हुए तिब्बती मूल के लोगों ने चीन में ओलंपिक के विरोध में ज़ोरदार प्रदर्शन किए हैं जिनमें सैकड़ों लोगों ने भाग लिया है. नेपाल में लगभग 20 हज़ार तिब्बती बसे हुए हैं.


Prompt:
Summarize the following text in Hindi.

Text:
जॉर्ज बुश ने ये बात कुवैत में कही जहाँ वे एक सैनिक अड्डे पर आए हुए थे. बुश ने कहा कि जुलाई तक बीस हज़ार सैनिकों को वापस बुलाने का काम पटरी पर है लेकिन इससे ज़्यादा सैनिकों को वापस बुलाने के बारे में अभी कोई फ़ैसला नहीं लिया गया है. ये सैनिक अड्डा कुवैत के अरफ़ीजान में है जहाँ एक दल अफ़ग़ानिस्तान और मध्य पूर्व की गतिविधियों पर नज़र रखता है. अमरीकी राष्ट्रपति ने कहा कि पिछले साल इराक़ में तीस हज़ार अतिरिक्त अमरीकी सैनिक भेजने के क़दम से इराक़ अब एक ऐसा देश बन गया है जहाँ लोगों में उम्मीद लौट रही है. उनका कहना था, "साल भर पहले के मुकाबले इराक़ अब एक नया देश है. हमें पूरी कोशिश करनी चाहिए कि वर्ष 2008 में हालात और बेहतर हों." इराक़ में अमरीका के सैन्य कमांडर जनरल डेविड पेट्रियस और इराक़ में अमरीकी राजदूत रयान क्रॉकर ने जॉर्ज बुश से बातचीत की और बाद में अमरीकी राष्ट्रपति वहाँ तैनात करीब पंद्रह हज़ार सैनिकों से भी मिले. जॉर्ज बुश ने कहा, "इराक़ में सैनिकों की संख्या और घटाई जाए या नहीं ये इस पर निर्भर करेगा कि वहाँ हालात कैसे हैं. ये जनरल पेट्रियस को तय करना है कि ऐसा संभव है या नहीं." ईरान का मुद्दा इसराइली और फ़लस्तीनी नेताओं से मिलने के बाद जॉर्ज बुश खाड़ी क्षेत्र का दौरा कर रहे हैं. उन्होंने कुवैत में शेख सबा से बातचीत की. संवाददाताओं का कहना है कि वे अरब क्षेत्र के अपने कई सहयोगियों को मनाने की कोशिश कर रहे हैं कि वे मध्य पूर्व शांति प्रस्ताव का समर्थन करें. साथ ही उन्होंने सीरिया और ईरान से भी कहा कि वो इराक़ में हिंस कम करने के लिए और क़दम उठाए. जॉर्ज बुश का मकसद है कि इसराइल के साथ बातचीत में अरब देश फ़लस्तीनी नेता महमूद अब्बास का समर्थन करें. लेकिन बीबीसी संवादादाता का कहना है कि कुवैत समेत खाड़ी क्षेत्र के कई देशों की असल चिंता इसराइल-फ़लस्तीनी मुद्दा नहीं है बल्कि ईरान और उसके प्रति अमरीका का रवैया है. माना जा रहा है कि खाड़ी देश बुश से कहेंगे कि वो ईरान-अमरीका मसले का शांतिपूर्ण हल चाहते हैं न कि सैन्य हल.

Summary:

अमरीका के राष्ट्रपति जॉर्ज बुश ने कहा है कि पिछले साल इराक़ में अमरीकी सैनिकों की संख्या में बढ़ोत्तरी के बाद अब वहाँ उम्मीद लौटती नज़र आ रही है.


Prompt:
Summarize the following text in Hindi.

Text:
एक तरफ़ लगातार हो रही बारिश मिशन के रास्ते में बाधा डाल रही थी तो दूसरी ओर मुश्किल ये थी कई बच्चों को ठीक से तैरना भी नहीं आता था. ऑक्सीजन कम थी सो अलग. ये सब इतना मुश्किल था कि शुरू में कहा गया कि बच्चों को बाहर निकलने में महीनों लग सकते हैं. हालात की गंभीरता का अंदाज़ा इस बात से लगाया जा सकता है कि ऑक्सीजन का सिलेंडर पहुंचाने गुफ़ा में गए एक गोताखोर की वापस लौटते वक्त रास्ते में मौत हो गई. लेकिन, अनगिनत मुश्किलों के बाद भी सबको सुरक्षित बाहर निकाला गया और तीन दिनों के भीतर. इस कामयाबी के पीछे एक टीम काम कर रही थी जो पूरी तरह प्रतिबद्ध थी. मिलिए, टीम के उन चुनिंदा नायकों से जिन्होंने नामुमकिन से लगने वाले इस मिशन को मुमकिन बना दिया: जॉन वोलेन्थन, रिचर्ड स्टेनटोन और रॉबर्ट चार्ल्स हार्पर ब्रिटॉन जॉन वोलेन्थन वो शख़्स हैं जिनकी आवाज़ गुफा में नौ दिन से फंसे बच्चों और उनके कोच ने सबसे पहले सुनी. चियंग राय स्थित टैम लूंग गुफा में फंसे बच्चों को खोजने के लिए थाईलैंड सरकार ने ब्रिटेन के वोलेनथन, रिचर्ड स्टेनटोन और रॉबर्ट चार्ल्स हार्पर को मदद के लिए बुलाया था. ये तीनों ही 'केव एक्सपर्ट' हैं. समाप्त स्टेनटोन पहले फ़ायर ब्रिगेड में भी काम कर चुके हैं. ये तीनों नॉर्वे, फ़्रांस और मेक्सिको में भी ऐसे बचाव अभियान को अंजाम दे चुके हैं. सुमन गुनन समन गुनन 38 साल के सुमन गुनन लापता समूह को ऑक्सीजन की टंकी पहुंचाने के बाद वापस आते वक़्त बेहोश हो गए और बाद में उनकी मौत हो गई. सुमन गुनन थाई नौसेना के पूर्व गोताखोर थे. उन्होंने नौकरी छोड़ दी थी लेकिन बचाव अभियान में शामिल होने के लिए वो लौट आए थे. थाईलैंड के राजा ने सुमन गुनन को राजकीय सम्मान के साथ अंतिम संस्कार की घोषणा की थी. डॉक्टर रिचर्ड हैरिस डॉक्टर रिचर्ड हैरिस ऑस्ट्रेलिया के डॉक्टर रिचर्ड हैरिस को डाइविंग (गोताखोरी) का दशकों का अनुभव है. उन्होंने गुफा में बच्चों की जांच करने के बाद ग्रीन सिग्नल दिया जिसके बाद बचाव अभियान आगे बढ़ पाया. चूंकि बच्चे नौ दिन तक बिना कुछ खाए-पीए बेहद कमज़ोर हो चुके थे इसलिए उन्हें डाइविंग के ज़रिए बाहर निकालना ख़तरनाक हो सकता था. मीडिया रिपोर्ट्स के मुताबिक डॉक्टर हैरिस ऑस्ट्रेलिया, चीन, क्रिसमस आईलैंड और न्यूजीलैंड में बचाव अभियान को अंजाम दे चुके हैं. बेन रेमेनैंन्ट्स बेल्जियम के बेन रेमेनैंन्ट्स फुकेट में डाइविंग का बिज़नेस करते हैं. बताया जा रहा है कि बचाव अभियान के पहले दिन उन्होंने ही सबसे पहले बच्चों को गुफ़ा में ढूंढा. क्लॉस रैसमिसेन क्लॉस रैसमिसेन स्कूलों में डाइविंग सिखाने वाले रैसमिसेन एक डाइविंग कंपनी में इंस्ट्रक्टर के तौर पर भी काम करते हैं. उन्होंने एशिया के कई देशों में डाइविंग की है. मीको पासी मीको पासी फ़िनलैंड के मीको पासी को टेक्निकल डाइविंग में महारत हासिल है. उनकी पत्नी ने एक फ़ेसबुक पोस्ट में बताया है कि जिस दिन वो बचाव अभियान में शामिल होने थाईलैंड आए थे, उस दिन उनकी शादी की आठवीं सालगिरह थी. इवान केर्दज़ी इवान केर्दज़ी इवान थाईलैंड में ही एक डाइविंग सेंटर चलाते हैं. उन्होंने बीबीसी को बताया कि जब उन्होंने गुफा में पहले बच्चे को देखा तो उन्हें अचानक समझ नहीं आया कि वो ज़िंदा है या नहीं. बाद में उसे जिंदा और सुरक्षित पाकर इवान ने राहत की सांस ली थी. एरिक ब्राउन (बाएं) एरिक ब्राउन कनाडा के एरिक ब्राउन एक टेक्निकल डाइवर हैं और उन्होंने मिस्र में एक डाइविंग स्कूल भी खोला है. मंगलवार की रात उन्होंने फ़ेसबुक पर बताया था कि पिछले नौ दिनों में वो सात डाइविंग मिशन पूरे कर चुके हैं. थाई नौसैनिक और डॉक्टर ख़ास सुरक्षाबल इस रेस्क्यू मिशन का हिस्सा थे. इनमें भी सबसे ख़ास हैं डॉक्टर पाक लोहार्नशन और वो तीन दूसरे गोताखोर जिन्होंने गुफा में बच्चों के साथ रुकने का प्रस्ताव रखा. थाईलैंड की नौसेना ने अपने फ़ेसबुक अकाउंट पर एक वीडियो शेयर किया है जिनमें डॉक्टर लोहार्नशन एक बच्चे के जख़्मों पर दवा लगा रहे हैं. वहीं, थाईलैंड के नौसैनिक मंगलवार देर शाम को सबसे आख़िर में गुफा में बाहर निकले. सबको सुरक्षित बाहर निकालने के बाद. ये भी पढ़ें:बुराड़ी मामला: दैवीय शक्ति या मानसिक बीमारी? रेप पर ट्वीट, कश्मीरी IAS टॉपर पर कार्रवाई सरकार ने जियो इंस्टीट्यूट को क्यों दिया विशेष दर्जा (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

थाईलैंड की गुफ़ा से सभी 12 बच्चों और उनके कोच को सुरक्षित बाहर निकाल लिया गया है. संकरे, टेढ़े-मेढ़े रास्तों, पानी से लबालब और घुप अंधेरे वाली गुफ़ा में से बच्चों को वापस लाना, मौत के मुंह से वापस लाने से कम नहीं था.


Prompt:
Summarize the following text in Hindi.

Text:
इसके बाद भारत के 50 से अधिक समाजसेवियों, बुद्धिजीवियों और राजनीतिज्ञों ने केंद्र और राज्य सरकारों को ख़त लिखकर लगभग 40 करोड़ से अधिक दिहाड़ीदारों, खेतिहर मज़दूरों, छोटे किसानों, वृद्धा पेंशन भोगियों और झुग्गी-झोपड़ियों में रहनेवालों विशेष वित्तीय मदद दिए जाने की अपील की है. ख़त भेजनेवाले लोगों में से एक समाजसेवी रीतिका खेड़ा कहती हैं काम बंद हो जाने और रोज़ कमाने, रोज़ खानेवाला ये वर्ग महामारी से सबसे अधिक प्रभावित हुआ है लेकिन हुकूमत के ज़रिए दी गई राहतों में 'क्लास बाएस' यानी एक ख़ास वर्ग के लिए पूर्वग्रह साफ़ देखा जा सकता है. हालांकि, सरकारी सूत्रों का कहना है कि सरकार इससे किसी भी तरह से अनजान नहीं और न ही इसे नज़रअंदाज़ करने की कोशिश कर रही है, बल्कि इसे लेकर तैयारी जारी है. रीतिका खेड़ा कहती हैं, "कामबंदी के बाद इनमें से बहुत के पास तो खाने को नहीं और सात-आठ फ़ुट लंबी और शायद उससे भी कम चौड़ी झुग्गियों में रहनेवालों के लिए सोशल डिस्टैंसिंग महज़ एक लफ़्ज़ है." समाप्त 19 मार्च को देश को दिए गए संबोधन में प्रधानमंत्री नरेंद्र मोदी ने कोविड-19 इकॉनोमिक रेस्पॉन्स टास्क फ़ोर्स का एलान किया था. समाचार एजेंसी पीटीआई के मुताबिक़, इसके बाद हुई एक प्रेस कॉन्फ्रेंस में टीम लीडर निर्मला सीतारमण ने वित्तीय राहतों को लेकर किसी टाइम टेबल या समय निर्धारित करने की बात से इनकार किया. हालांकि, उसके बाद निर्मला सीतारमण ने इनकम टैक्स रिटर्न्स फ़ाइल करने की तारीख़ को 31 मार्च की जगह 30 जून करने, जीएसटी रिटर्न दाख़िल करने की तारीख़ को भी जून के अंतिम सप्ताह में करने, बैंकों में मिनिमम बैलेंस की ज़रूरत नहीं होने, और बोर्ड मीटिंग करने की अविध में छूट जैसी राहतों का एलान किया. लेकिन इन्हें सीधे असंगठित क्षेत्र में कामगर लोगों को राहत पहुंचाने की श्रेणी में नहीं देखा जा रहा है. प्रधानमंत्री नरेंद्र मोदी ने मंगलवार शाम देश के नाम फिर एक भाषण दिया जिसमें स्वास्थ्य के क्षेत्र को मज़बूती प्रदान करने के लिए 15,000 करोड़ रुपये के पैकेज की घोषणा की, लेकिन उससे ये साफ़ नहीं हो पाया कि 21 दिनों के लॉकडाउन के दौरान दिहाड़ी मज़दूर और असंगठित क्षेत्र में काम करनेवाले किस तरह गुज़ारा कर पाएंगे. सोशल मीडिया पर सवाल किए जा रहे हैं कि जब केरल अपने बलबूले 20,000 करोड़ के राहत पैकेज की बात कह रहा है तो प्रधानमंत्री की घोषणा महज़ 15,000 करोड़ तक ही क्यों सीमित है? लेकिन प्रधानमंत्री का ये एलान सिर्फ़ स्वास्थ्य क्षेत्र को लेकर है. हालांकि सरकारी सूत्रों का कहना है कि सरकार इस बारे में अंसगिठत, पेंशनधारी और दूसरे वैसे वर्ग के लोगों के बारे में जानकारियां जुटा रही हैं और इसको लेकर जल्द ही कोई ठोस नीति सामने आएगी. वित्त मंत्रालय इस मामले में नीति आयोग की भी मदद ले रहा है जहां सर्विस सेक्टर, जो सबसे अधिक असंगठित क्षेत्रों में से एक है, से जुड़े लोगों से पिछले कई दिनों से बैठकें जारी हैं. बहुत कुछ किया जाना बाक़ी केंद्र और सुबाई हुकूमतों को भेजे गए ख़त में कहा गया है कि असंगठित क्षेत्र के मज़दूरों और समाज के दूसरे कमज़ोर तबक़ों को 'एक बार दी जानेवाली आकस्मिक राहत' में 3.75 लाख करोड़ रुपयों की दरकार है, जो भारत के जीडीपी का महज़ एक फ़ीसद है. मानवाधिकार कार्यकर्ता हर्ष मंदर ने कहा कि सरकारें जब सुनतीं नहीं तो हमें उन्हें याद दिलाना पड़ता है. इससे पहले मंगलवार को कांग्रेस की अध्यक्ष सोनिया गांधी ने प्रधानमंत्री नरेंद्र मोदी को चिट्ठी भेजकर असंगठित क्षेत्र के मज़दूरों को सामाजिक सुरक्षा नीति के तहत विशेष भत्ता देने की बात कही थी. सोनिया गांधी ने कहा था ये राहत इस बाबत जमा की गई वेलफेयर फंड से ख़र्च की जा सकती है. मंगलवार को ही राज्य के श्रम मंत्रियों को भेजे गए ख़त में केंद्रीय श्रम मंत्री संतोष गंगवार ने निर्देश दिया है कि फंड की जमा 52,000 करोड़ निधि का इस्तेमाल निर्माण क्षेत्र में लगे मज़दूरों के खाते में सीधे फंड ट्रांसफ़र करने में किया जाए. पंजाब ने पहले ही निर्माण क्षेत्र में लगे पंजीकृत कामगारों में से हर एक को 3,000 रुपये देने का ऐलान किया है. हिमाचल इस बाबत हर ऐसे मज़दूर को एक हज़ार रुपये देगा. मुल्क में इस वक़्त निर्माण क्षेत्र में साढ़े तीन करोड़ पंजीकृत मज़दूर हैं. सरकारों को जो ख़त सामाजिक कार्यकर्ताओं ने भेजा है उसमें कम से कम तीन माह का मुफ्त राशन मुहैया करवाने, जो बेधर हैं उनके लिए रहने का इंतज़ाम और सामूहिक रसोई लगाकर दिन में दो बार खाने की व्यवस्था करने की अपील की है. कई राज्य सरकारों जैसे दिल्ली ने इस सिलसिले में लोगों के लिए रैन-बसरों में इंतज़ाम करने और सामूहिक किचन खोलने की बात कही है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

वित्त मंत्रालय में जारी लगातार बैठकों और विचार-विमर्श के बाद मध्यम वर्ग और कॉर्पोरेट जगत को कोरोना से निपटने के लिए एक के बाद दूसरी राहतों का एलान हुआ.


Prompt:
Summarize the following text in Hindi.

Text:
उसका कहना है कि इन हमलों में इराक़ के अनबार प्रांत में शनिवार को आईएस नेताओं की एक बैठक को निशाना बनाया गया. अस्पताल के सूत्रों ने पुष्टि की है कि मारे गए लोगों में आईएस के कई बड़े नेता हैं. इराक़ी सेना के बयान से ये भी संकेत मिलता है कि हमले में आईएस नेता अबु बक्र अल-बग़दादी के काफिले को निशाना बनाया गया है जो बैठक में हिस्सा लेने जा रहे थे. हालांकि ज़मीनी सूत्रों ने बग़दादी के काफ़िले पर हमला होने से इनकार किया है. समाप्त पढ़ें क्या है इस्लामिक स्टेट इराक़ी गृह मंत्रालय के प्रवक्ता साद मान ने समाचार एजेंसी एएफ़पी को बताया कि ये हमला शनिवार दोपहर में किया गया. पढ़े कौन हैं अबु बक्र अल-बग़दादी इस्लामिक स्टेट ने भी इस बारे में कोई आधिकारिक प्रतिक्रिया नहीं दी है. हालांकि इस्लामिक स्टेट के एक सदस्य ने कहा है कि ऐसे दावे इराकी सेना का मनोबल बढ़ाने के लिए किए जाते हैं. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

इराक़ी सेना ने कहा है कि उसके हवाई हमलों में चरमपंथी संगठन इस्लामिक स्टेट के कई वरिष्ठ सदस्य मारे गए हैं.


Prompt:
Summarize the following text in Hindi.

Text:
रूस का क्रूज़र मस्कवा सीरिया तट की ओर बढ़ रहा है. इस पर लांग रेंज एयर डिफ़ेंस सिस्टम लगा है जो रूसी जंगी विमानों को सुरक्षा कवच देगा. वहीं रूस ने सीरिया में अपने मुख्य बेस पर क़रीब 400 मिसाइलें तैनात कर दी हैं. हालांकि तुर्की के राष्ट्रपति रचैप तय्यैप एर्दोआन ने रूस को चेतावनी दी है कि सीरिया में अपने अभियान को लेकर वह "आग से न खेले." विमान गिराने की घटना के बाद रूस ने तुर्की के साथ वीज़ा मुक्त व्यवस्था भी रद्द करने का फ़ैसला किया है. समाप्त राष्ट्रपति व्लादिमीर पुतिन चाहते हैं कि एर्दोआन पहले माफ़ी मांगें, तभी उनसे बात हो सकती है. रूस ने इस दावे को भी खारिज किया कि उसका एसयू-24 जेट विमान तुर्की के हवाई क्षेत्र में था. रूसी सेना के सीनियर कमांडर के मुताबिक़ तुर्की के दो विमान पहले से घात लगाकर बैठे थे. रूस गत 30 सितंबर से सीरिया के राष्ट्रपति बशर अल असद के समर्थन में सीरियाई विद्रोहियों पर हवाई हमले कर रहा है. तुर्की चाहता है कि कोई राजनीतिक समाधान निकलने तक असद को अपना पद छोड़ देना चाहिए. टेलीविज़न पर भाषण में तुर्की के राष्ट्रपति ने कहा कि पेरिस में पर्यावरण सम्मेलन के दौरान वे इस मसले पर पुतिन से बात करना चाहते हैं. हालांकि उन्होंने माफ़ी मांगने से इनकार कर दिया है. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

तुर्की के एक रूसी जेट विमान को गिराए जाने के बाद रूस ने सीरिया में अपने विमानों का सुरक्षा घेरा बहुत मज़बूत कर लिया है.


Prompt:
Summarize the following text in Hindi.

Text:
एक तहर से प्रवासी भारतीय दिवस का दूसरा दिन मुख्यमंत्रियों के नाम रहा. इसमें एक ओर बिहार के मुख्यमंत्री नीतीश कुमार ने प्रवासी भारतीयों को आमंत्रित किया और कहा कि एक साल में बिहार भी किसी राज्य से पीछे नहीं रहेगा. दूसरी ओर गुजरात के मुख्यमंत्री नरेंद्र मोदी का कहना था कि अब उनके राज्य की प्रतिस्पर्धा देश के किसी राज्य से नहीं है बल्कि चीन, जापान और जर्मनी से है. इस सत्र की अध्यक्षता योजना आयोग के उपाध्यक्ष मोंटेक सिंह आहलूवालिया ने की. सबसे पहले फ़िक्की के अमित मित्रा ने भारत की अर्थव्यवस्था की तस्वीर पेश की. आंध्र प्रदेश के मुख्यमंत्री राजशेखर रेड्डी ने कहा ने उनके राज्य में ढांचागत सुविधाएं मज़बूत हैं और सूचना तकनीक के क्षेत्र में राज्य का अहम स्थान है. रेड्डी का कहना था कि अमरीका में काम करे 25 फ़ीसदी सॉफ़्टवेयर प्रोफेशनल आंध्र प्रदेश से हैं. बिहार के मुख्यमंत्री नीतीश कुमार ने हिंदी में अपनी बात रखते हुए प्रवासी भारतीयों को आश्वस्त करने की कोशिश की कि बिहार से घबराने की अब ज़रूरत नहीं है. हम आपके स्वागत के लिए तैयार हैं. उनका कहना कि मानव संसाधन बिहार की पूंजी है और एक साल में बिहार भी किसी से पीछे नहीं रहेगा. गुजरात के मुख्यमंत्री नरेंद्र मोदी का कहना था कि गुजरात ने आर्थिक सुधारों की दिशा में चमत्कारी उपलब्धियाँ हासिल की हैं. उनका कहना कि गुजरात का सकल घरेलू उत्पादन, जीडीपी 15.6 है जो एशिया में सबसे ज़्यादा है. मोदी का कहना था कि अब गुजरात की प्रतिस्पर्धा देश के राज्यों से नहीं है बल्कि चीन, जापान और जर्मनी से है. जम्मू कश्मीर के मुख्यमंत्री ग़ुलाम नबी आज़ाद का कहना था कि उनके राज्य में पर्यटन के क्षेत्र में अपार संभावनाएं हैं. उन्होंने प्रवासी भारतीयों को प्रसंस्कृति खाद्य क्षेत्र में निवेश के लिए आमंत्रित किया. केरल के मुख्यमंत्री ओमन चांडी ने खाड़ी के देशों में रहनेवाले प्रवासी भारतीयों की समस्याओं को उठाया. उनका कहना था कि उनके कल्याण के लिए और क़दम उठाए जाने की ज़रूरत है. उन्होंने खाड़ी के देशों में जानेवाले असंगठित क्षेत्र की लोगों के कल्याण के लिए उठाए गए क़दमों की जानकारी दी. महाराष्ट्र के मुख्यमंत्री विलासराव देशमुख का कहना था कि घरेलू और विदेशी निवेश के मामले में उनका राज्य आगे है लेकिन वो इतने भर से संतुष्ट नहीं हैं.

Summary:

हैदराबाद में चौथे प्रवासी भारतीय सम्मेलन को निवेश के लिए रिझाने की कोशिश के तहत विभिन्न प्रदेशों के मुख्यमंत्रियों ने अपने-अपने राज्यों में निवेश की संभावनाओं को पेश किया.